url: =London Heathrow Airport sungah mawtaw 2 kiphukha, mi 1 si, 1 liam, vanleng 25 ziakaicip :: ZOMI DAILY\nposted on 14 February 2018 at 8:49 pm Lomkholna: London, News, Sawltak, World\nLondon khuapisung aom Heathrow Airport vanlengtual sungah mawtaw 2 kitaihkha ahih manin mi 1 si cih AFP pan kiza hi. Tuni Wednesday (Feb 14) ni in thupiang hi a, adangzong mikhat liam hi ci’n Police te’n genkhia uhhi.\nAliam penzong pasal hi a, aliang kitan in, ahi zongin sihlawh liangzahdong dingin huaisia samlo, life-threatening hisamlo hi ci’n Metropolitan Police te’n Statement ah pulakkhia uhhi.\nAsipa pen kum 40 gualpawl hi a, nakliamlua mahmah ahih manin West London Hospital ah kipuak himahleh aliamma tawh si cihi.\nHeathrow Airport panin thunei ahi Spokeswoman khatin agenna ah hih vanlengtual sungah tuahsiatna aom ciangin vanleng tungah atuangsa Passenger pawlkhat ki tuaksakkik cihi.\nDaily Mail te pulakna ah hih tuahsiatna apianna munpen Heathrow Airport sung, Terminal Five geinai ah hi a, zingsanglam 6am hunpawl in vanlengtual sungah akizang Operational Vehicles te aki phukha cihi. Airport sungah buaina apian ciangin Paramedics leh Metropolitan Police Officers te ki zasakpah hi.\nHih Heathrow Airport sungah buaina hangin vanleng akigawm in 25 Flights bang alenkhiat hundingin lengkhiathei nawnlo in, nai 2 sungtekbang ziakai “flight delay” piangsak hi. Tuaban ah Terminal honkhatzong kizangtheilo in ki khawlcipsak hi ci’n British Airways te’nzong genkhia uhhi.\nMore: London khuasung meileng tungah a puakkham om, migilo te gamtatna ci\nPolice Spokesman khatin agenna ah zingsanglam 6:06am hunpawl in Heathrow Airport sungah mawtaw 2 kiphukha ci’n hongki zasak hi. Tuaciang in Officers pawlkhat London Ambulance Service tetawh kithuah in kuankhiapah uhhi.\nBangci bangin hih mawtaw 2 te ki phukha hiam cihpen Police te’n hoihtak akanciansan laitak cihi. Sawltak #zomidaily\nPrevious: Numeikhat asumbawm amansuahding patau in X-ray Machine sungah lutkhawm\nNext: Bang teng taktak hiam Mualtung mite, Zomite supna ~ Khup Lian Thang\nChristmas idawnkhak lungdam ko ni (Christmas Message #2)


timestamp: atn

url: =US gam Georgia State sungah thau kapna piang, mi 5 si, 2 liam :: ZOMI DAILY\nposted on 8 February 2015 at 12:14 pm Lomkholna: News, Sawltak, World\nGeorgia State sung, Atlanta khuapi naihuai lamah thau kikapna piang ahih manin mi 5 in sihlawh cih thu Fox News pan kiza hi. Saturday ni in Douglasville Subdivision sungah thupiang hi a, innkuansung kitotna pan buaina piang ahihi.\nAtlanta pan 20 Miles a gamlatna Douglasville Subdivision pan nitak nai 3pm pawlin 911 aki zaksak ciangin Police te’n delhpah uhhi. Douglas County Sheriff’s Lt. Glenn Daniel in agenkhiatna ah hih apianna munpen inn dawlnih aneikhat hi a, thautawipa in azi ahingei ex-wife leh atate aphialkap cihi.\nTuabang in akapkhit ciangin thautawipa pen amahleh amahzong ki kaplum a, asi mi 5 banah adang naupangneu 2 zong liamgawp cih kiza hi.\nThautawipa ii a innkuanpih te ki zasak nailo ahih manin thautawipa amin apuam pen ki genkhiathei nailo hi cihzong tuahun laitak in Lt. Glenn Daniel in genkhia hi. Aliam naupangno nihte pen anai aom Hospital te ah amanlang in ki puakpah hi.\nHih nupa kikal thupen bangmah ki theician nailo a, banghun in nupa aki khenhiam cihzong ki gencian theinailo cihi. Lt. Glenn Daniel in genkhiatna ah “ka nasepzawh kum 20 sungbang hita a, hizahliang in gamtatsiatna ka mitmuh cilna ahihi” ci’n lamdang asakna genkhia hi.\nAveng apam aom te’nzong cihna pakding atheihloh uhhangin huhtheih bangin aliam abai te huhngeingai uh a, Rescuer Team te hongtun mateng buaipih mahmah uhhi. Pawlkhat aki kaplum te pen innsung ah hi a, pawlkhat te innpua lamah aki kaplum ahihi.\nInnhuang sungteng “Crime Scene Tape” akici Palik te khau kikhung zengzang a, kumpi thunei te’n velcianna neilaiding uh cih thuhoihlo khat kizazel hi. ZD Sawltak\nPrevious: Makai Thakte Theih Ding ~ Hau Za Cin\nNext: Tulaai Leitung Thuthang Tuamtuam Updates Feb 7,2015


url: =Look, Listen & Live 2 Mighty Men of GOD - Kissi, Kissidougou - For evangelism, church planting and basic Bible study and teaching\nLook, Listen & Live 2 Mighty Men of GOD - Kissi, Kissidougou\nProgram Number: 78183\n1. Introduction ▪ Picture 1. The Two Brothers ▪ Picture 2. Jacob's Dream ▪ Picture 3. Jacob and Laban ▪ Picture 4. Jacob Meets God ▪ Picture 5. Joseph's Dream ▪ Picture 6. Joseph is Sold ▪ Picture 7. Joseph and the Wicked Woman ▪ Picture 8. Joseph in Prison ▪ Picture 9. The King's Dream ▪ Picture 10. Joseph Rules in Egypt ▪ Picture 11. Joseph Revealed to His Brothers ▪ Picture 12. Jacob and Joseph in Egypt ▪ Picture 13. Baby Moses\n2. Picture 14. Moses and the Burning Bush ▪ Picture 15. Moses Returns to the King ▪ Picture 16. The Sacrificed Lamb ▪ Picture 17. Through the Sea ▪ Picture 18. Food and Water in the Desert ▪ Picture 19. Moses on the Mountain of God ▪ Picture 20. The Snake on the Pole ▪ Picture 21. Jesus Feeds the People ▪ Picture 22. Jesus Speaks with Moses ▪ Picture 23. Jesus Died for Us ▪ Picture 24. Jesus in Heaven


url: =Tedim Khuapi ah Topa' Ompihna Thuphate\nTZN: Tedim Khuapi ah Topa' Ompihna Thuphate\nPasian in Ih Zogam Tedim khuapi pen nidang pek akipanin a ompih mahmahna leh Zogam bup aitangin sathau a nilhnate en khawmto in Ih phawk pak teng a nuai abangin hong gelh suk hi.\nTOPA PASIAN OMPIHNA A KILATNATE:\n1. 1910 in American Missionary Dr. Joseph Herbert Cope te nupa Zogam hong tungin Zomi te’ lai hong bawlsak hi.\n2. 1913 in CopeTopa in Zomi te adingin deihsakna tawh lai hongbawlsak hi.\n3. 1939 in Zomi Pasian nasemte hong pantah dingin Rev.F. Nelson topa te nupa Tedim hong tungin 1947 pan 1950 ciang Laisiangtho sang hong pankhia uh hi. Tulaitak in Zomite sungah Sangmang te zom a ineihi zahtak Pasian nasem masate hong pattah sak uh hi. Amaute sungah adam laite: Rev.Dr.Kam\nKhaw Thang; Rev.Dr.Go Za Kham ; Rev. Zam Khaw Lian leh adang pawl khat omlai dingin ka um hi.\n4. 1973 in Rev.Dr.Hau Lian Kham in Tedim khuapi pan kipan in lungdamna thu tangkona hong nei-in, Crusdae bawlna ah thubulphuh: Topan’ hong maap lo ding hi" cih thubulphuh in nei hi.\n5. 2005 in Rev. David Go Lian Sum i veina le vaihawm siamna le Zogam cidamna ding lunggulhna tawh mipi 3780 in Halleluiah lapi kisa khawm a, alamdang mahmah thu hi in, itna le nasepkhop nopna lungsim hong pokhia tuam mahmah hi.\n6. 2010 in Cope topa Tedim hong tun zawh kum 100 cin pawipi Zomi bup huam (level) in thupitak kibawl a, leitungbup Zomi te kipawlkhop theihna ding ahi GZA lungsim hong piang khia hi.\n7. 2013 in Zomi khangno khempeuh ading geelna deuh tawh Singapore Zomi Innkuante vaihawm siamna tungtawn in Zosuan Tuailai\nkhawmpi , Tedim ah thupi takin kibawl a, khangnote lungsim sungah kipumkhatna hong piang tuam mahmah hi.\n8. 2014 March kha sungin anih veina Global Zomi Alliance(GZA) pawipi kibawl a, Tedim khuapi thupha ngah nading leh Tedim khuapi ah Taih inn thak atawmpen 500 a om baihna dingin pulaakna leh thunget khopna kinei ziahziah hi.\n9. 2014 Dec kha sungin Leitungbup a Lasa minthang mahmah ahi Planet Shakers te Rev.Go Za Nang vaihawm siamna tawh hong pai thei in\nlamet ngamloh thute hong piang ta hi.\n10. 2014 Dec kha sung mah in Nelson topa tanu te Lungdamkohna pawipi asimdingin Tedim khuapi ah Rev. Thawng Khan Cin vaihawm siamna tawh hong pha thei leuleu ahih manin lungdamna kizom toto hi.\nTHUKHUPNA LEH LUNGGULHNA:\nNidangin Tedim khuapi ah kumpi ulian te bek akidawn ziahziah lam i za ngei a, ahi zongin tu- in Pasian sathaunilh te akidawn ziahziah nate i zak leh imuh ciangin khuahun khat hong kilamdang mahmah ta hi cih kimu thei hi. Hih bang nasemna pen hong bawl Pasian alungdam mahmah ding ahih manin i gam\nhong cidam mahmah ta dingin I um ciat hi. Khangtangthu nilhna 7:14: " A gam uh ka damsak ding Topan’ ci hi ( I will heal their land). Leitung ah natna lauhuai penpen taksa pumpi natna hi masa lo in lungsim natna na hizaw den ahih manin i lungsim hong cidam peuh leh i taksa zong hong dam pah lel ding hi. Mailam ah Tedim khuapi bek hilo in, adang khuapi tuamtuam ah zong hibang mah in Zomi bup etteh theihding thu hoih tuamtuam apian theih\nna dingin inn leh gam a om Zomi khempeuh in thungen in Topa maipha zong ciat ni.\nI phawk khak pak teng a nuai a bangin kong gelh hi a, adang aphawk khate in behlap theih hi.\nBy: Rev.Pau Khan Khai\nPastor-Zomi Christian Church,Louisville\nPastor-Bethel Zomi Baptist Church,Kalaymyo.\n2/28/2017 10:30:08 pm\nSuch kind of articles are the mean for us to get information of different matters that is really very hard and tough for us to do. The overall work is amazing and the task is really appreciable so i would also share it with others for the sake of knowledge for them.


url: =Australia, Brisbane khuapi ah Zomi Khuado bawlna ~ Dr. James Dongno :: ZOMI DAILY\nAustralia, Brisbane khuapi ah Zomi Khuado bawlna ~ Dr. James Dongno\nposted on 31 October 2017 at 12:09 pm UTC+9:30 Lomkholna: Article, JamesDongno, Khuado\nKhuado kibawl tuung ciaptehna om lo ahih manin mi pawlkhatin AD 1400 kiim Ciimnuai innpipa Pu Tuah Ciang hunin zong kibawl dingin um uh hi. Ka thukim hi, Ciimnuai maa kum 600 lai pekin kipan khin dingin ka um hi. Banghanghaim cihleh Vaite (Hindu)te- in tangtawng pek aa kipan meivak pawi Diwali puja pawi Khuado hun sung mahin nei uh hi. Kawlte-in zong meivaak pawi, Thadinkyut, Khuado hun mahin na nei uh hi. Sente-in zong hih hun mahin mid-autumn festival, buh lak-khit meivaak pawi mah nei uh hi. A nuai ah i muh ding mah bangin ei Zomite-in zong Khuado hun sungin khuazaangin meilah tawh khua siansuahna inei aa khuazaangin mei taang zeiizaii hi.\nKigin ni, (Ni khat ni) : Tuni-in khuasung kihah siang hi. Khuasung lampi teng leh innkiim innpaam teng ki hahin, tuilam singlam leh tuinaak zong kipuah siang hi. Nungak tangvalte-in pawi sung aa zat ding meilah la dingin nuam kisa uh aa aciim theithei atam theithei vazong uh hi. Khuaimei, datmei kinei lo ahih ciangin meilah pen zan khuamial ciangin kidee hi. Khuado pen ‘meivak pawi’ zong ahih zah khatin, meilah tampi kisam hi. Meilah late ong tun uh ciangin ‘aapee chauk’, ngakeu bangin ten silselsa-in kiging khol uh hi. Papite-in pumpeeng (mau) phiit bawlin phiitlem uh hi. Nupi pawlkhat lo lam pai-in, asisate kha sam uh aa “ asi ahing kha na om uh leh ong ciah un, zu leh sa neding hi hang” ci-in lobuk aa suangthute sawnpai uh hi. Upate-in Khuado sung gamtat nading vai kikumin lawmzu luupin tukhawm uh hi.\nDr J Suan Za Dong\n(ZOMI COMMUNITY AUSTRALIA INC. BRISBANE)\nNext: Khuado: Ngaihsutna thak khat ~ Dr. James Dongno


url: =Top 5: The Places You’ll Go! | I Don't Belong Here.\nCategories: Top 5s•Tags: eugene, family, houston, los angeles, niagara falls, oregon, petersburg, suburbia, summer, Travel, vacation•\n← Top 5: My Greatest Hits Album\nTop 5: Do You Even Game, Bro? →


url: =Tulaai Leitung Thuthang Tuamtuam Updates May 5, 2015 :: ZOMI DAILY\nposted on 6 May 2015 at 2:47 pm Lomkholna: Khawmpau, Myanmar, News, World, Zomi\n· USA gam Dallas khuapi sung ah Muslim te Pasian ahi Mohammed gensiatna Cartoon suaih kidemna munkhat May 4, 2015 ni in akap zaanding a kithawi minih Security te akap khitphet Palik ten nadelh pah in nakap lum uh ahihman in sipah uhhi. Kongcing khat bek kap liam man uha, amau sihlawh uhhi. Hih misi tegel I Palik te leh FPI thukan ten nasiatak in asit laai tak uh ahihi.Hih kisuamna peen IS migilo ten komau nasepna hi a, gualzawhna kangah zo kei uh ci in May 5, 2015 ni in IS ten taangkokhia uhhi.BBC\n· Iraq leh Syria gam pan Europe gamlam ah gambeel ngeending a taai gambeel mite tuanna Tembaw Mediterranean tuipi tung ah May 5, 2015 ni in kibung a, mi 40 kiim si in adangteng kihonkhia zo hi. HIh tuipi tung ah tuma ninih pan kipan Gaaltaai cimawh mi 7,000 kihonkhia cizen hi.BBC\n· US ten ka utut na uh tungziauziau thei in mang ziauziau thei hi ung cihna alahna un US Secretary of State John Kerry May 5, 2015 ni in Somalia gam Mogadishu khuapi tuzual a, nai 3 le alang sung Ulian tengtawh akimuh khitciang khu vingveng in leengkik pah hi. Leitung piankhiat zawh amasa peen US Secretary of State Somalia gam avazin zong hipah hi.VOA\n· Papua New Guinea tuikulh kiim teng May 5, 2015 ni in ahaat mahmah zinlinna in 7.5 tawh nawk ek a, ahizong in kikepdan nasiam khin ban ah inn le lo lamziate siamta uh ahihman in asi aliam omlo in mun pawlkhat beksia ci in pulaakkhia uhhi.CNN\nPrevious: Dimno’ Nu laikhak – 2\nNext: ZTK-2 Taangkona No. 2


url: =M'tam mkyüüt noh a ei ung a i ci vai\nm'tam m'kyüüt noh a ei ung i ho cha ngon vai ang?\nm'kyüüt ci nak ci ung Betiria lah virus ci ah k'hngih om ci.m'kyüüt no a ghüng phi ei ci.m'htei ok hla ni,bangkagan ni lah pya po gui noh phih ei ci gui.\nm'dek ung ka noh phih m'...\nM'taam cuh m'kyüüt no ei ci\nTuh chü cuh a van no m'taam geit lo ci. Cung tu pang a phih a i hlawk cha geit vai cuh avan no kä shing ci. M'kyüüt no a ei ung mä a i ci vai cuh avan no mi hmat vai khin ci. U Kee Shew Ling no a i bi vai cuh na...\nK'cho kho m'taam among\nM'taam a i hlok cha geit vai\nKcho kho ah m'taam cuh avan no geit ci. Cung tu pang a phih a u naw cang ci hlu ci geit ci ang? Mi hmat vai U Kee Shew Ling no na mthein tu gui khai.\nShing ghüng geit ci gui\nSt. Theresa Bawiphaya gui noh M'diyaw lung a ami om nak vai pyiang lo ci gui\nSt. Theresa Bawiphaya gui cuh Ktaigü mang Nicholas Mang Thang noh a mdüih lo ci kya ci. Mindat mango a ami om nak vai leng neh pong htei lo ci gui. Ktaigü mang...\nMindat tui m'ghawng gui ah mawng\nKhaw htui khaw ung khaw á law ba neh Mindat lam k'cawk gui ung tui long law hlei manggo k'om gui ah ami om ih nak gui lah ami hteh thon nak gui didam law ci ah kya ci. Shin ah tui m'ghawng gui ka vai ah acoyah naw abi loh gui om tu pang lang...\nTuhngawi June k'cha a k'hmaa nak (5) cuh (World Environment Day) ciah khawm'dek ah a khawtüi k'ngüp ah kyak ci.\nTuhngawi June k'cha a k'hmaa nak (5) cuh (World Environment Day) ciah khawm'dek ah a khawtüi k'ngüp ah kyak ci. A shin ah (EWD) hngüp cuh a kum tä hleih June k'cha (5) a k'hmaa hngüp ung a mi bi hti ah kyak ci.\nPapashangpughang no a ktaigü\nPapashangpughang no kho mdek kavai ktaigü neh Khanpughi no a tü pyan gui mthei vai among a ktaigü a kya ci. Shing ghüng khei pai tui nu tui long avan mthei vai a papashangpughang no ktaigü ci.\nTuilawng yung ah k'chu that neh ngá ami shui nak\nTuchü cuh mi k'cho khaw ung van naw tui yung htet neh ngá shui nak ah kya ci. Tuiyung ah van naw ngá k'ái lah kikawng ni k'u cuh shui lei neh ei awk ci gui ah kya ci. Ayá ung pugipa gui ami om yah ung tui lawng yung ah ngá k'ai dá man te ci...\nKhaw mdek kavai ktaigü nak\nPapashangpughang no khaw mdek kavai a ktaigü nak\nNang Bawi no a van na tüi piang ci. Shing ghüng gui a van phih na ktü piang ci. Kchang gui no a cun gui mdi neh a mi mät kavai ngngah tüh lo ci gui. A cun a kya hleih khaw tui khaw aa a ni...\nShi k'theh gopai mi k'cho khaw ung dá neh ma?\nTui lawng khaw k'kawng gui ah dá nak ah mi K'cho kho cuh mi geih ko nak gui vai mi khaw m'dek ung shing k'theih go pai gui mi mät naw mi geih vai phi khin law ci. A kho hei ah ka gui k'hleih neh mi ei awk ka tah mi khaw lawng yung ung ka mi mät...


url: =Lai Siangtho - Pasian Thubu\nTukum August leh September kha sungin Lai Siangtho tawh kisai thu tuamtuam hong tam mahmah a, mi pawlkhat in thusuak ngah in Lai Siangtho phum uh ahihna, pawlkhat in Thuciam Thak Hilhcianna sung a thu pawlkhat a deihlohna hang un tua Thuciam Thak Hilhcianna a halna uh, leh Lai Siangtho a teikhiatna sung a thumasa sungah a kizangzang, mi tampi in a zat uh Lai Siangtho pen dawi biate khutsuak leh thu tampi kipai, muan taak taktak lo ciin thu a gelhna hangin Upa orden ahihna panin a ordente in kum khat sung a khawlsakna uh facebook leh WhatsApp group tuamtuam panin kimu hi.\nHih Lai Siangtho a phumte, Thuciam Thak Hilhcianna a halte, leh nidang-a a zatzat sa Lai Siangtho pen muantaak taktak lo ahihna thu a gelh mite pen Khristian (kicite) mah ahih manun mi tampi lungsim lawng kha mahmah hi leh kilawm hi.\nLai Siangtho pen Pasian humop hi a, ama tung pana ama mite tungtawn a amah a zuite adinga hong piak ahi hi. Kamphatna hiam kamsiatna hang hiamin, a gelhte gelh taktak (autograph) pen kimu kha nawn loin, tua pana a kitei (copy), manuscripts kici pen tuhun a Khristiante kingakna ahi hi.\nTuhun a i Lai Siangtho neihte uh pen Lai Siangtho gelh mite gelh pana thu-um masate in a tei (copy) uh, tua pana kiteisawn ahi hi. Lai Siangtho a kigelhna masapen Hebru, Aramaic, leh Grik pau pana Grik hiam, Hebru hiam tawh a kitei, tua pana Latin pau hiam, English hiam tawh kilet (translate) hi a, a diakin i kiim i kianga Lai Siangtho i muhte pen a tamzaw English pana kilet kik hizaw mah hi.\nLai Siangtho a gelhte in a gelh hun laiin, tuhun danin laidal leh laikung a kicing zihziahin om lo hi. Hebru lai tawh a kigelhte bang lai-aw (vowel) bang koih se lo uh hi. Gentehna in TOPA kici pen YAHWEH hi a, nidang laia a gelhte in YHWH ci uh hi. Tua danin a gelh uh pen kamsang Ezrate pawl hun ciangin teithak uh a, Masoretes kicite hunah lai-aw hong koih pan uh hi. Tua ciang a kammal mahmah zong a kizom deudau in gelh zel uh hi. Gentehna in, ‘Godisnowhere’ cih danin gelh uh a, a gennop bang hiam cih pen theihkhialh baih mahmah ding hi. ‘God is nowhere’ maw ‘God is now here,’ cih bangin a thu paipih thei kei leng kiletkhial thei mahmah ding dan ahi hi.\nLai Siangtho phumna leh halna tawh kisai bel thusuak koikoi pan ahi zongin, Pasian’ Kha Siangtho diktak tung pan ahih ding tu ciang dong ka um thei nai kei, up theihna di dan lampi zong thei tuan keng… Pasian in a lamdang takin Lai Siangtho a kepbit zawkna khawng kithei zel a, a haltum sawm, a beisak sawm mite in beisak sawm mah leh bei cih thadah Lai Siangtho pen leitungah kizeel semsem ahihna thu kithei hi.\nLai Siangtho muantaak leh muantaak lo cih tawh kisai a thu om pen lunggaih dingin a kisam mahmah khat ahi hi. I gensa mah bangin a original copy pen om lo ahih manin a tei leh a letkhiate in mikim lungkimna dingin tei/let thei lo ding hi, amau zong mihing mah ahih manun. Hebru pan Grik, Grik pan Latin, Latin pan English hiam a kilet bang, ahih kei leh Hebru/Grik pan English a direct a kilet, tua pan a kilet kik cih bang dan hi tangpi ahih manin tuhun a buaina pawlkhat pen buailohna dingah kibuai hi leh kilawm zaw hi.\nPawlkhat in kum 1611 a kibawl King James Version (KJV) bek pen Lai Siangtho diktak hi, cih um cinten uh a, a nung ciang a hih Lai Siangtho pansan a kipuahpha Revised Version (1885), a puahkikna, Revised Standard Version (RSV-1952), a kipuahkikna New Revised Standard Version (NRSV – 1989) leh KJV mahmah bulphuh a New King James Version (NKJV-1989) bang zong Lai Siangtho a dausak, a dik/maan lo dana a ngaihsun mi tampi om mawk hi. Tuhun ciangin mi pawlkhat in Lai Siangtho a kigelhcilna bang-a a lian (chapter) leh a neu (verse) om lo a bawl sawm bang om hi. Tuate pen buailuatna ding om lo a, en zat nop i sak, a lian leh a neu a kikhen i zat nop leh zat zawk ding hi lel hi. A lian leh neu pen a original leh manuscriptte ah om lo a, kum zalom 13 sung a (Lai Siangtho a kigelh nunung pen gelh khit kum 1100 val ciang) thu-um masate a lian (chapter) a khen pan uh, a nung pek ciang a neu (verse) a khen kik uh ahi hi.\nThu-um masate in bawlsiatna tampi thuak in, Lai Siangtho bang zong beisak sawmin nakpi takin kumpi thahatna tawh a hanciamte lak pana suanghawm (cave) sung peuh ah a seelsim uh tuhun ciang kimukhia zel hi. Tua banah, kumpi Constantine hun pan Khristianna pen leitung biakna hong suak ciang library hoih pipi bawlin, tuate ah a manuscript kimu thei bangbang leh Grik leh Hebru pau tawh a bu a kibawl mahmah zong kikoih hi.\nLai Siangtho a original a omloh hang tua pana kitei ‘manuscripts’ pen tam lua mahmah hi. Tua manuscript tuamtuamte a kibat lohna za a khat le nih bek hi, ciin kigen hi. Tua manuscript tuamtuamte panin tehna tuamtuam zangin a dikpen ding pen Lai Siangtho lama nasemte in a kan uh leh a sittel pen uh ahi hi. Manuscript kimuthak leh a luite pansan a, nakpi taka a kancian khit uh ciang a masate tawh kibang lo deuh a, behlap zek leh paih zek a neih uh leh zong dik lo cih theihloh ding hi. A suakmasate pen a dik/maan tehna hi lo a, a dik (original) om nawn lo tawh kibang thei pen ding-a a teite in a bawl uh ahih manin en i saanpih leh saanpihloh thu hizaw ding hi.\nGentehna in kum 2016 ciang dong nidanglai thugelh a kimukhiat tamna pen khat ahi Qumran Cave a documents tuamtuam 800 valte bang kum 250 B.C leh A.D 68 kikala kigelh leh kitei hi a, kum 1947 a kimukhia kik pan (kum 1956 dong) ahi hi. Tuate lakah 200 val pen Lai Siangtho tawh kisai hi. Hih mun a kimukhiate panin thu-um masate nuntakzia, Lai Siangtho leh hilhcianna tuamtuam thu-um maste in a zatte uh kimu thei a, tuhun a Lai Siangtho teina leh lehkhiatna lamah manpha mahmah hi, kici hi.\nTua ahih manin version khat bek pen dikpen, cih theih melloh hong suak hi. Pau khat pana pau dang khat a leh (translate) hizawmah lai ahih manin a lette in hoih a sakdanpen in a leh uh hi a, mikim hoihsak leh lungkim khitna hi tuan lo ding hi. Nidang a kilette hi leh, tuhun a kilette pen kammal zatdan, leh thuluanzia zatdan pen a lette in dik leh hoih pen-a a ngaihsut uh ahih manin khat muhna a dik leh hoih mahmah pen a khat adingin hoih tuan lo thei hi. Tua hi a, kammal nih le khat kihelloh man hiam, kibehlap hang, leh kibatlohna hangin buaina ding om lo hi.\nSpiritual pride kici, kikhamitsak luatna, midang sang a lianzaw leh khial thei lo leh, mite sanga Kha tamzaw a ngah dana kitheihna pen tuhun Khristiante sunga buaina lianpi hong suak hi. Lungsim a hong suak peuhpeuh Kha Siangtho sawlna dana ngaihsutna, Lai Siangtho hong sinsakdan tawh a kituak hiam, cih lah kan se lo a gamta, dik/maan kisak luatna pen Khristiante adingin i maingat tohtoh ding haksatna hi leh kilawm a, Lai Siangtho tungtawn a hihte lak pan kikepsiam hong kisam mahmah leh kilawm hi.\nBy: T. Sawm Lian\nDaihna Cabin || 2.10.2016


url: =Bright Sea Industrial Co,Ltd China Company Report ExportBureau\nAddress: Nanshe Industrial Zone,Chashan Town,Dongguan City,Guangdong Province,P.R.China.\nPhone: 86-136 5020 3957\nLocal Business Registration Code: 7211534899641788\nWe can verify that Bright Sea Industrial Co,Ltd has been registered with ExportBureau\nfrom 13/06/2013 to today 10/12/2019 for a period of 6 years and 181 days.\nBright Sea Industrial Co,Ltd has received 1 contact


url: =Yangon Ah Pokna & Biakpiakna Poai ~ Thu Tatuam (Siyin News)\nYangon Ah Pokna & Biakpiakna Poai\nSaturday, December 17, 2016 Tapidaw Taw Kisai No comments\nYangon khuapi, Thingangyun Township, Tuwahnah Stadium ah Dec 16-18, 2016 (ni thum sung) pokna le biakpiakna poaipi "GOSPEL MUSIC FESTIVAL (GMF)" ah Yagon Division Chief Minister Phyo Min Thein zongh uap thei ci hi.\nHi poaipi sia tukumh asia taw A7veina hi in, ngam sung lasa thiam minthangte in lasakna nei in, thuhilsya David Lah le Dr Paul Ai te in hun zangh sak aa, Grace Music Institute pan saang patangte in tumnging tum sak ci hi.\nSrc & Photos: Min Kyaw Thu Htay, Cing Za Pau


url: =Cain leh Abel thu ~ MUC\nCain leh Abel thu\nAdmin 3:20:00 PM Articles, Religion Articles\nNu khat sungpan piang ahihhang in nunzia kilamdang mahmah uh hi. Abel in Pasian zahtak na lungsim paai in anu leh apa mawhna hang aa amau te thuakkhak hamsatna te pan in Pasian thumaanna ( justice) leh hehpihna ( mercy) te mu in hong pai ding honkhia pa ( messiah) lam en in upna tawh ngak hi. Cain leuleu ciang in hih leitung thupiang vai ah Pasian thumaan salo, Pasian tungah aphunphun thei khat leh Adam mawhna hang aa hongtung samsiatna te hang in Pasian thumaana leh hehpihna mutheilo Pasian tung ah lungdam theilo khat a hihi. Lungsim sung ah Satan pomzia zui in kiliatsakna nei in Pasian vaihawm na te ah “ banghang “ cih tawh a pang den khat a hihi.\nPasian in biakna anget ciang in bangci dan aa biading, bangci bang in mawhmai na ngah thei ding cih Pasian in mihing leh leitung gupkhiatna ding aa ageelsa gupkhiatna lianpi ( the plan of salvation )pen Adam innkuan, Abel leh Cain mahmah te zong teltak hilhcian ma sa hi. Tua ahihman in tuuno tawh biakna apiak ding uh ciang in amua te atankhia ding Pasian tuuno, Zeisu mahmah upna tawh mitsuan aa biak ding uh hi.\nHih tuuno tawh biakna in mawhmai na hong pia ding Pasian tuuno limcing ahihlam thei uh hi. Hih gupkhiatna lampi bekmah mihing te gupkhiatna ding aa Pasian geelsa hi aa lampi dang omlo cik zong thei uh hi. Pasian tuuno Zeisu sisan lo tawh mawhmai theilo ding dikna ki ngah theilo ding cih zong thei uh hi.\nTua ahihman in Hebia laisiangtho 11: 4 ah:\n“A upna hang mah tawh Abel in Kain' piakna sangin a san'theih huaizaw biakpiakna Pasian' tungah a na pia hi. Pasian in ama biakna na sang ahih manin a upna hangin mihoih hi, ci-in Pasian' pahtakna a na ngah hi. Abel a sihzawh a sawtpi hikhin napi-in tudong mahin upna thu a hong gengen lai a suak hi.”\nKibatna thu nilh:\n1. A unau un Pasian mah biatuak uh hi.\n2. A unau un Pasian biakna ding biakna tua ciang/ phut tuak uh hi.\nKi lamdangna thunih:\n1. Abel in upna tawh Pasian geelsa gupkhiatna lampi dung zui in Pasian thumang aa Pasian sawlbang in Pasian bia hi.\n2. Cain in upna neilo ahihman in ama hoihsak bangin Pasian bia hi.\nAkilamdang sak pen upna hi. Topa a um taktak te in Pasian thupiak nial ngeilo uh hi. Pasian thupiak te mang ding nuamsa zaw uh hi. Na upna in Pasian thukham te hong deihkei sak leh Satan kiangpan hong pai upna hi ding hi. Na pianthakna in Zeisu leh a thupiak te hong khenkhiat sak leh pianthakna manlo hi ding hi. Na upna in thumanglo ding in hong hilh leh tua upna mannailo hi. Tua ahihman in Paul in Rom 3:31 ah:\n“Tua ahih leh hih upna thu i gen ciangin Thukham a phiat ihi hiam? Hilo hi; a kipsak semsem ihi hi”\nCain in abiakna kisan loh ciang in Pasian tung’ lungkim lo zaw sawp hi. Ama biakna in mawhna kisikikna lim pua theilo hi. Tulai mi tampi te bang in Cain in Pasian sawlbang lian kua’n semzo peuhmah ding hiam? keima hoihsak bang zong hi lel lo diang hiam ci kha thei uh hi. Kei zong kaneihlak pa’n alianpen, ahoih pen mah ka piak hi lo hiam? Hih tuuno leh kei piak te in koi tamman zaw hiam? ci’n Pasian tung’ lungkim lo hi.\nAtaktak in Cain in amah hoihna, siamna leh amahmah ki tawisang aa Pasian kiang hong zuan a hi hi. Cain in biakna tau bawl mah, biakpiakna zong pia mah hi. A hihhang in amah in thu alang bek mang hi. Thumang ki ci theilian lo hi.Pasian aa leh ama hoihsak gawmkhawm hi. Athupi pen Honpa nusia hi. Cain Biakna in Pasian aa leh ama hoihsak gawmkhawm hi. Cain biakna tawh kibang biakna tau ah Honpa Topa Zeisu om kha lo hi. Tulaitak in mite hoihsak na tawh Pasian kibia mawk cih naphawk thei hiam?\nTu hun laitak in mitampi te in gupkhiatna ngahna ding in UPNA liansak mahmah in honpa taktak “ Zeisu “ ahilam mangngilh uh hi. ZEISU mun ah UPNA in munla ta ahihman in gupkhiatna ngah maw ngah lo kitel mello pi,” gupna ngah khiat ciang in Thukham 10 ki sam nawnlo “ mawk cih uh hi. Hih thukham 10 pen mihing aa sa ih hi tam, Pasian aa ahihlam ki theihmawh bawl uh hi. Hih thukham 10 te pen leitung vantung a uk Pasian aa ahihlam na tel kei leh na gupngahna mannailo , a huut pi mah hi lai zaw hi. UPNA in tua honpa ZEISU hong musak hi zaw hi. Na UPNA in nang hong honghon hilo nang hong hon pa pen ZEISU hi. Honpa munah UPNA na koih leh Pasian thukham te kisam nawnlo mah ding aa na honpa Zeisu ahih leh Zeisu thu na man kul hi.\nAbel leh Cain te a pualam et in Pasian mah bia tuak uh hi. Ahih hang in asungtaktak ah nakpitak in kigam la hi. Abel in gupna thuguipi khat len tintan hi. Pasian mai ah kiniamkhiat in mimawh ahihna pulak hi. Mawhmai na ngah na ding in Calvary mual tung aa hongsi ding Pasian tuuno upna tawh gal et kawm sa in in tuuno go hi. Ama lamet na pen Pasian tung bek ah om hi. A nu leh apa thupalsat na hang aa a nusiat uh tawntung nopna Eden huan pi sung lut kik theihna ding in leh tu mawhna pan hong piang khia siatna tuamtuam pan suahtak theihna ding in Pasian tung’ upna bektawh hong nai hi. Hih bang biakpiak na bek mah Pasian in sang thei hi.\nCain zong Abel bangmah in Pasian kiang zuat theihna ding hunpha ngah hi. Biakna tau tung pan’ biakna piak zeua lel tawh Pasian a lungdam ding’n ngaihsun hi. Pasian in biakpiakna sang’ in thumaanna ka deih zaw hi ci hi.\nMitampi te’n Pasian nipi ni teekteek kullo hi. Pasian biakna ding ni khat peuhpeuh ki ngah hi ci uh hi. Pasian in biakpiak na ding ni 7 ni a tuam seh/ tuamkoih khit nungsang biakpiak na ding’n ni dang khat vatel sese Pasian a lungkim ding mah in ngaihsun na hiam? Tu laitak in ahih leh bel Sunday tang mi tampi tak te’n nipi maan mukha nailo ahihman in a mau te tung ah Pasian hehpihna kicing hi bek aa Sunday nipi tang te tungah thukhen ni khat hong tung ding hi. Tua niciangin Sunday nipi phuan khia ahi Roman Catholic tung ah Pasian hehna hai hong kibua ding aa tua ni ciang in Sunday nipi tan veve na pen sapi ciamtehna 666 hong hi ding hi. Sabbath nipi tang te leh Sunday nipi tang te kikal ah kilamdang na lianpi hong om ding hi. Tua ni ciang in Dawi mangpa in Sabbath tang, Pasian thukham zui te tungah heh mahmah ding hi. Mangmuhna sung ah 12:17 ah:\n“Tua ciangin tua numei tungah gulpi heh mahmah a, tua numei' suanlekhak dangte ahi, Pasian' thupiakna zui-in, Jesuh thu-ah kiptakin a om mite a sim dingin kuankhia a,”\n“Cain and Abel represent two classes that will exist in the world till the close of time” P G 73, Pp 72. Cain leh Abel te pen hun nunung aa hog piang ding mipi nam nih te limla hi.\nMitampi te’n hehpihna bek tawh tatkhiatna a ahi Pasian gupkhiatna pen Calvary pan hong kipan bek hi aa tua ma in thukham zuihna tawh gupna ngah ding in Pasian in thukham pia hi ci’n in um uh hi. Singlamteh khit ciang aa mite ading upna tawh hotkhiatna kingah hi ci uh hi. Pasian in gupkhiatna lampi khat bek nei aa tua in Pasian tuuno Zeisu hong kipiakna hang ah hehpihna hang in upna tawh san na hi aa tua pen mihing te mawhna sung ah ih kiat aa kipan hong kikhung lam pi a hi hi.\nMihing te in mihing hanciamna leh hoihna tawh diktanna leh gupna kingah zo cih upna pen Cain biakna hi. Satan in gupkhiatna pan lampial na ding aa mihing lungsim sungah hong guan a hi hi. Ahih theihloh zia ngaihsun pak leng;\nmithat na hang aa thong kia khat in thong sung ah bangzah ta in a hoih gamta zong in tua thong sungpa’n ahonkhia ding midang khat/ lawyer khat omlo pi’n in suakta theilo ding hi. Thongsung a lut na pen thukham palsat hang a hi hi. Tua thukham palsatna pan ahokhia thei pen thukhen pa bek in honkhia thei hi. Thukhen pa in,“suakta thei cia” acih leh suakta thei pan ding aa mawhna dan kum 10 thong kia in acih leh kum 10 thongkiat khitciang thukhen pa in a khahkhiat ciang bek in thong sung pan paikhia thei pan hi.\nTopa Zeisu in mawhna thaman hong piaksak khin aa thukhen pa Pasian mai ah lawyer hong sepsak ahih man bek in mihing te’ thong inn, Satan khutsung pan ki suakta thei pan hi.\nTu hun ciang in piangthaksia kici siatampi te’n hih upna uppih uh ahihman in “ei te ih hihleh hehpihna hang in gupna ih ngah ding aa Jews te leh mi pawlkhat te ngawngtan na leh thukham zuihna tawh gupna ngah ding uh hi” ci’n thu hilh uh hi. Hi bang thugen na zak leh um kei in Cain biakna a sang uh hi aa , Zeisu bek gupna lampi “ cih a nail uh a hi hi. Thu langmaan bek hi aa thuzuau 50% ki hel hi. “Zeisu bek honpa hi”cih pen 100 ah100 thumaan hi.\nUpna man taktak in Topa Zeisu tung bek ah kingam den aa thumang na tawh kizom den hi. Tua ahihman in Topa Zeisu in “kei nong it uh leh kong thupiak te na zui ding uh hi” John 14:15. Tua ban ah John in it na thu tampi gen in Pasian it ding leh mihingpih it na ding thu gen hi. Atawp na ah tua thu teng akhop na ding ah “itna thu konggen ciang in Pasian thupiak te zuihding cihna a hi hi” ci hi. 2John 1: 6\nKhangtawntung aa kibuaipih thupai pi pen in Pasian thu mang ding maw mang lo ding cih na hi. Mitampi te’n Pasian thumang nuamlo na pi Pasian maipha ka mu hi kici tawm thei mawk uh hi. James in “ thumanna omlo upna pen asi hi” ci hi. James 2:22,17. Tua Pasian ka thei hi ci na pi Pasian thukham azuihnop kei leh mikhem zuauphuak pa hi ci lai hi. 1John 2:4.\nCain in a biakpiakna ki sang o cih atheih ciang in Abel tung ah pum heh hi. Cain in Pasian mawhsakna thu agen ciang in Abel in Pasian thumancihtak na leh hehpihna thu gen hi. Cain khialna pulak hi.Cain hehsemsem hi. Cain in Abel that hi. Hih thu te in Satan leh Pasian ta te kikal aa om ki langneihna thu hong hilh hi. Pasian tungah Satan hehna hang in Pasian tate thuakna lianpi ki tuak theizel lua hi. Ahi zong in hihbang thuakna te hang in Pasian leh a ta te kiguallel hi peuhmah lo aa nikhat niciang in Topa Zeisu gualzawhna tawh sihna leh sihna mangpi Satan kizogawp ding hi.\nCain in Pasian kiang pan mawhmai na leh gupna ngah hethet lo ding hi. Ahi zong Pasian in amah that pah bawlsia pah lo in asih dong nuamtak nuntakna pia hi. Tua bang mah in mitampi te leitung ah nuamsa in Pasian thulah donlo , khemna leh zuaubek tawh nuamsa tampi om hi. Cain nuntak zia hang in mawhna siathuaizia leitung maitang ah kilak ding in Pasian in nuntakna pia hi. Cain khang pan in Pasianlangdo na hong khang in siatna hong khang aa tua te khempeuh tuiciin tawh Pasian in sawp hi. Hun nunung ciang zong tua bang mah in mimawh khempeuh meikuang tawh halsiang hun hong tung ding hi. Mal 3:5 sung ah:\n“Vanglian Topa in hih bangin ci hi: "Note tungah thukhen dingin ka hong pai ding hi; ai tawite, numei tawh a mawhte, a manlopi-a teci pangte, numeite' thaman piakna-ah khemna a zangte; meigong, tagah, leh gamdang mite a zawhthawh bawlte, leh kei hong zahtaklo mi khempeuhte' langkhatah thakhatin teci pangin thu ka khen ding hi.”\nHabakuk 2: 3-4 na ah;\nHih thu a tun'na ding hun hi pah nailo ahih manin lai-in ciamteh in.\nAhi zongin hong tung baihta ding a, kong lah khempeuh a manin hong tung ding hi.\nA tung hak tawh a kibangkha ahi zongin ngak keikai in. Ka seh hun a cin' ciangin\nhong tung takpi ding a, zekai lua nawnlo ding hi.. 4 Tua a hong tung ding thu pen A gilo mite suaktalo ding a, thuman mite ahih leh Pasian tungah a cihtak manun nungta ding hi,'" a hong ci hi.\nAbel upna pen tuni tu hun ciang in TopaZeisu upna tawh honpa taktak aa sang aa tua Topa thupiak te a diak in thukham 10 alen pawlpi sung bek ah kimu thei lai hi. Mipawlkhat te in “thukham cia gengen in zong zuizo ngaplo”ci kha ding hi the. Zuinuam na pi aa zuizolo te leh a zuinuam ngiatlo te kilamdan na na theikha hiam? Tua pen UPNA hi. Zuinuam na pi aa zuizolo te upna thanem hi aa a zuinuam ngaitlo te pen upna neilo te hi. Topa na upna in hong damsak hi cihmah bang in Topa na upna hang in Topa in ama thahatna tawh hong zawhpih ding hi. Upna neilo te a hi leh Topa tawh kisai theilo hi.\nUpna tawh anungta mi nungta ding hi.\nTopa’n thupha hon gppiaksak hen la laisim mimal khat ciat in Pasian upna muanna tawh nungta aa pasian tawh tonkhawm den ding in Khasiantho in hong makiah ciat ta hen!


url: =Florida pan Pawlpi kum (11) cinna pawi ah sapna :: ZOMI DAILY\nposted on 11 October 2014 at 12:02 pm Lomkholna: Biakna, News, Zomi\nMyanmar Mission Church Pawlpi Kum(11) Cin’na Pawipi ah Sapna!\nIh Topa kiang pan cidamna leh lungnop tawldamna thupha mikim tungah hong tung ta hen.Amen.\nThuummi akua matek in nong panpihna leh thu nong ngetnasakna tawh hong tung ding Sunday (October 12, 2014) ni teh Myanmar Mission Church(MMC) Pawlpi kum(11)cin’na TOPA tung lungdamkohna Pawipi kinei ding hi. Hih Lungdamkohna Pawi ah muntuam gamtuam aom Khazih sungah it leh ngaih nulehpa, ulehnau, lawmlehgual akua matek in kotawh lungdamkhawm dingin itna tawh kong sam uh hi.\nPawlpi kipatkhiat a kipan tuniciangdong haksatna tampi aom hangin tuciang gualzawhna hong pia Pasian hehpihna i phat hi. Nungkum 2013 Pawlpi ii Kum(10)Cin’na “Tin Jubilee” Pawipi ah Kawlgam pan Zinmangpi Sia Do Khup in hanthotna hong nei hi. Tukum Pawlpi Birthday ah Rev. Ricky Hla (Senior Pastor of Myanmar Christian Church of L.A, CA) in Pasian kammal tawh hanthotna hong nei thei ding aa, Zomi sungah Lasa siam minthangte ahi, Asodaw Tua Tuang (Stephen Band), Asodaw Siantawng, Asodaw Mungpi(Zomi Idol), Asodaw Nuamboih(Zomi Idol) leh Pawlpi sunga Lasiam khangnoteng inzong Pasian itna Langaih nono te tawh Pasian phatna hong nei ziahziah ding uhhi. Tua banah Pawi hong sim khempeuh Pawlpi pan in “Danpauk” lim mahmah leh “Buhman Nganhuan” lim mahmah tawh nitaak zinvaakna kinei ding hi.\nPawlpi adingin thungetna tawh ahizong, sumlehpaai tawh ahizong, thagui thatang tawh ahizong, thulehla tawh ahizong hong huh hong panpih thuum mimal khatciat tungah lungdamna lianpi kong pulaak uh hi. Topa ading i mapan’na, i sepkhiatna, i piakkhiatnate khempeuh azah tampi in Topa’n ama hauhna tawh hong dimkik ta hen. Amen.\nTopa’ leenggah huan sungah,\nChurch’s Add:1019 North 24th Ave, Hollywood, FL-33020\nChurch’s Web: www.mmcflorida.com\nChurch’s Office: 4060 NE 8th Ave, Oakland Park, FL-33334\nPrevious: Tulaai Leitung Thuthang Tuamtuam Updates October 10, 2014\nNext: ZAM Thupuak :: 12 October 2014


url: =Angsungkhualna tawh kisai Sumhaupa le Lazarus :: ZOMI DAILY\nposted on 4 February 2015 at 3:25 pm Lomkholna: Article, Biakna, SuanghDal\nAngsung-khualna pen a lauhuai mahmah kha nuntakna a susia mawhna hi\nNa ciapteh dingin kong deih thu in kha nuntakna a susia thei angsung-khualna bangzah in lauhuai ahiam cih thu hi! Hih mihaupa’ nuntakna a huampi in ih et ciangin a mawhna lian lua bangmah om lo hi. Mi that lo hi, guta lo hi, zuau khemin mi’ zi mi’ ta tawh mawh lo hi. Ahih hangin amah pen gimna thuakna mun tung hi. Eite in zong hih thu pan in ih kingaihsut ding thuhilhna tampi om hi.\n1. Ei bek ading nuntakna kidop kul hi. “Ka nuntakna ah ka paubang kei a, maan takin ka nungta hi” ih cih tei hangin a kicing nai lo hi hang. Ahang pen, Khrih ading nungta maw, ahihkeileh nang ading bekin nungta na hiam? Cih thu hi. Na nuntakna bangin hong tawsawna bang tupna nei na hiam? Nang’ adingin nungta nawn loin nang’ tang dingin a si pa a’dingin na nungta hiam? (2 Corinthians 5: 15). Mihaupa bangin, nang ading bekin nuntakna tawh na kimansuah kha ding hi.\n2. Ih sep dinga kilawm ih sep loh khak ding a lauhuaina theih huai hi. Mihaupa hell gam a tunna pen a sepkhialh mawhna hang hi lo zawin a sep loh mawhna hang hi zaw hi. A kongpi-a Lazarus pen koih cipin thudon lo hi. Tua mah bangin Thukhen Ni ciangin Khrih in mi tampitakte’ tungah: “Ka gilkial laitakin an nong pia kei uh a, ka dangtak laitakin tui nong pia kei uh hi; khualmi ka hih laitakin zin nong do kei uh hi…” ci ding hi (Matthew 25:42,43).\n3. Hauhna in lauhuaina sungah hong lutpih pelmawh hi cih zong kidop huai hi. Mi tampitakin a nuntakna uh hauh zon nading bekin zang uh a, ahi zongin tua hauhna in kha adingin thu laihuai tun hi. Hauh nopna in ih lungsim suang lungtang guan a, upna ah a mit taw sakin Pasian hong mangngilh sak hi. Tua ahih manin Jesuh in, “Pasian’ Ukna sungah mihaute a lut ding uh bangzah takin haksa ahi hiam?” na ci hi (Mark 10:23).\nHih hun nunung ah zong eite in a diakin angsungkhualna thu ah kingaihsun pha a ih kidop mahmah ding kisam hi. “Nitawp ni ciangin a lauhuai hun hong tung ding hi: Mite in amau angsung ding bek ngaihsunin, sum bek a itte hi ding uh hi” na ci hi (2 Timothy 3: 1,2). Mihau\ntampitakte in a hauhna uh tawh kizui-in tawm cik bek pia uh a, a tamzawin piakkhiatna bangmah nei nuam vet lo lai uh hi. Ahi zongin Lai Siangtho in tua banga amau bek kikhualte le sum bek a itte nakpitakin na langpan hi. Jesuh in a hau mihai pa thugentehna a genna na sim lecin, “amau ading bekin a kholcipte pen Pasian’ muhna panin mihau hi lo uh hi,” a ci hi (Luke 12:16-21).\nSum na hau hiam? Na hauh leh “Hoihtakin kidawm unla, na huaiham loh nadingun kikem un” ong ci hi (Luke 12: 15). Mihau Abraham, Job le David te mah bangin mihau na hih zenzen hangin hong kihonkhia thei lua hi. Ahi zongin hauhna ii a lauhuaina kidawm in. Sum pen nasem hoih hi a, ahi zongin to hoih lo ahih lam phawk den in.\nSum tawmbek nei na hiam (ahkl) nei vet lo? Nang sangin a hauzawte haza kei in. Hehpih huai sa zaw inla, thu nget sakin, amaute mawhsak thukhenna nei pahpah sam kei in. Nang zong mihau khat sangin a pha zaw hi tuan lo thei hiteh. Siatna namkim ii a zungpi pen sum it luatna hang hi cih phawk tawntung inla, nang zong sum na neih loh hangin sum it lua kisa-in sum tawh a buai mahmah khat hi thei hiteh. Zawnna in hong gumkhia ding hi cih bangin ngaihsun kha kei in. Lazarus pen a zawn manin vantunggam a ngah hi lo a, Khrih a neih manin a ngah hi zaw hi.\nAngsung natna damsak nading thu na thei nuam hiam? Bangmah dang hi peuhmah loin Khrih ong itna thu theih nop taktakna in dam sak ding hi. Nangma mawhna thu nang le nang na kitheih kul a, Khrih’ sisan vangliatna in hong damsak kulin, Khrih tungtawnin Pasian’ itna ciama na lungtang tawh Pasian na it kul hi. Khrih tungah lungdam ding bangzah leiba nei cih na kitheih ciangin, amah na piaklah dingin manpha lua na sak om nawn lo ding hi. Maipuakzia hoih kisakna, phat ding pahtawi ding ut luatna, a maan lo lampi tawn-a pumpi kinialna cihte khempeuh zong angsung khualna vive ahi hi. A taktakin Khrih na itna bek in hihte khempeuh hong laih sakin Khrih ading nuntakna le sepna ah hong makaih thei pan ding ahi hi.\nPrevious: Zomi Folktales aa ding Articles ngetna\nNext: Authorities allow registering plot of Hakha Cross\nNang gilvah masakding hanciam in ~ Dong Mung\nZIUSA Thupulakna: UN DPI/NGO Khawmpi ah Zomi-te kah ding


url: =SS 4th Qtr: Khrih Sungah Thu-um Mite Pumkhatna - Zomi Adventist Innkuan\nKhrih Sungah Thu-um Mite Pumkhatna\nSDA pawlpi upna thuguipi 4 na-ah Khrih pumpi-ah kipumkhatna thu hih bangin pulaak hi. “ Pawlpi in pau nam tuamtuam, minam tuamtuam, ngei-na tuamtuam pan thu-um mi (member) pumkhat suahna hi. Khrih sungah na khempeuh a thakin hong kipiangsak a, milian, mineu, a hau, a zawng, numei, pasal tawh kikhen lo-in pumkhat suak uh hi. Khrih sungah mi khempeuh in kikim hi. Kha Siangtho in thu-um mi khempeuh hong kipumkhatsak hi. Kideidanna, langkai-na om lo-in khe khat khai, khut khat khai hong suaksak hi. Lai Siangtho in Khrih a hong hilh mah bangin eite in upna, lametna, sepna kikhat in Ama teci i hi hi. Thu-um mite kipumkhatna in Pasian’ tanu, tapa hong suaksak Pa, Tapa leh Kha Siangtho kipumkhatna panin hong pai hi.” Seventh-day Adventist Believe, 201.\nDr. Mungpi pen asang kahlimlim akipan in ahanciam mahmah tupna sangpi anei ahih mah bangin ei Zomi te lakah Mipil Mimuanhuai mahmah khat ahi hi. Thumaan deih in amaan bangin asem nuam Pasian azahtak mahmah khat ahi hi. Ama pilnate amah bekin nei-in kembek hilo in Pasian adingin a hihtheihtawp in mapangin MMCC College pilsinna sangpi ah President asep laitak ahi hi.\nPasian in ih sepbangbang ong en in ongciapteh sak ahihmah bangin Amah leh ama naseppih Sia/Sianu khempeuh ah ong makaihsak henla mailam hun ah Pasian thupha sangin adaupai anuamsa innkuan te ong hisak ta hen! Amen.\nPrev post GC19: KHUAMIAL PAILET-A TANG KHUAVAK


url: =Ezekiel 36 | Siantongluan.net\nEzekiel 36 |\nTopa in kei kiangah, "Mihing ahi Ezekiel aw, Israel mualte tungah thu gen in la, Topa Pasian ahi keimah in amaute tungah gen ding ka neih thute hih bangin gen in:\nIsrael-te galte in, Hih tangtawng mualtung gamte tu-in eima-a hita hi, ci vial uh hi.\nTua ahih ciangin mailam thu ding gen in la, Topa Pasian ahi keima thugen hih bangin pulak in: Na kimkot uhah a om minam dangte in no Israel mualtung gamte hong la-in na neihsate uh a hong suh uh ciangin, mite khempeuh in no Israel mite hong simmawh bawlin hong ciamnuihbawl lel uh hi.\nTua ahih manin no Israel mualtung gamte aw, Topa Pasian ahi keimah in mual lian leh mual neute, lui leh guamte, a kisia-in a kinusia munte, leh a kiima minam dangte in luhgawpin a ciamnuihbawl khuapite tungah ka gen thute ngai un.\n"Topa Pasian ahi keimah in a kimkotah a om minam dangte, leh a diakdiakin Edom mite tungah ka hehluatna tawh thu ka gen hi. Amaute in lungdamin nuihna leh simmawhna tawh keima leitang la-in a tang uh hi.\nTua ahih ciangin Israel gam tawh kisai-in mailam thu genkhol in la, a kimkotah a om minam dangte in a simmawh bawlna hangun Topa Pasian ahi keimah in hehna tawh ka thugente, mual lian, mual neu, lui leh guamte tungah gen in.\nTopa Pasian ahi keimah in a kimkotah a om minam dangte ka mindaisak ding khauhtakin ka kiciam hi.\nAhi zongin Israel mualtung gamte-ah no ka mi Israel-te-a dingin singkungte in teh leh gah hong neikik ding uh a, a sawtloin note, inn-ah a hong ciahkik ding na hi uh hi.\nKei pen note lamah kong pang ding a, pelloin na gam uh lo-in kikho kikin khaici kituhkik ding hi.\nA mi-in zong kong pungsak ding a, khuapite sungah tengkikin a sia khempeuh na puahkik ding uh hi.\nA mihing a ganhingin kong pungsak ding a, a nidang sangin tam na phazaw ding uh hi. Ta tampi tak na nei ding uh hi. Nidangin na om ngei bangun kong omsak kik ding a, a nidang sangin a cithei zaw-in kong bawl ding hi. Tua ciangin Topa ka hihna thu na hong thei ding uh hi.\nNo ka mi Israel-te, na leitang uhah kong gamtangsak kik ding hi. Note leitang suak ding a, tua leitang in na tate uh gilkialin puksisak nawnlo ding hi.\n"Topa Pasian ahi keimah in kong genin-ah: Israel mualtung gamte, mihing sane hi a, tua mualtung gamte in a gamsung mite tate laksak hi, ci-in a beisa hunah hong kigennate a man ahi hi.\nAhi zongin tu-a kipanin mihing sa a ne, gamsung mite tate a laksak gam hi nawnlo ding hi. Topa Pasian in hih thu ka gen khin hi.\nMinam dangte hong kobawlna za nawnloin, a hong mindaisakna uh na thuak nawn kei ding uh a, na sung uhah a teng mite tate zong no Israel mualtung gamte in na laksak nawn kei ding uh hi. Topa Pasian in hih thu ka gen khin hi," hong ci hi.\n"Mihing ahi Ezekiel aw, Israel mite amaute gamah a ten lai-un amaute gamtatna leh a sepnate uh tawh tua gam ninsak uh hi. Amaute gamtatnate pen numeite neih nin zahin a ninin ka ngaihsun hi.\nTua ahih manin gamsungah amaute mi thahna leh a milimte uh tawh gamsungteng a nitsakna hangun ka hehnateng ka thuaksak hi.\nAmaute nuntakna zia leh a gamtatna ziate uh tawh kizui-in amaute tungah thu ka khen a, gamdang mun citengah amaute ka thehthang hi.\nAhi zongin midangte in, Hih mite pen Topa mite hinapi-in, Pasian in amaute tungah a piak gam panin taikhia uh hi, ci-in a paina peuhpeuh uhah na kigen ahih manin, ka min siangtho hong daisak uh hi.\nIsrael mite in a paina peuhpeuh uh gamdang mite lakah ka min siangtho hong daisak kawikawi uh ahih manin tua thu in ka lung hong himawhsak hi.\n"Tua ahih ciangin Topa Pasian keimah in Israel mite tungah ka gen ding thute hih bangin gen in: Israel mite aw, tu-a ka sep ding thu pen note kong khualna hang hiloin, minam dang khempeuhte lakah na daisak kawikawi uh ka min siangtho ka khualna hang hizaw hi.\nNote in minam dangte lakah na daisaksa uh a lian ka min siangtho pen tu-in minam dangte lakah a siangthona ka langsak ding hi. Keimah in minam dangte lakah ka siangthona ka lahna dingin note kong zang ding hi. Tua ciangin Topa ka hihna thu amaute in hong thei ding uh hi. Topa Pasian ahi keimah in hih thu ka gen khin hi.\nGam khempeuh leh minam khempeuhte lak panin note hong kaikhawm kikin na gam uhah kong tunpih kik ding hi.\nNote tungah tui siangtho kong theh ding a, na milim biakna uh leh note hong ninsak na dang khempeuh panin kong siangsak ding hi.\nNote sungah lungtang thak leh lungsim thak kong guan ding a, na suang lungtang uh hong lakkhiatsakin mihing lungtang kong guan ding hi.\nNote sungah keima kha kong guang ding a, note tungah kong piak ka thukhamte leh ka thupiakte limtakin kong zuisak ding hi.\nTua ciangin na pu na pate uh tungah ka piaksa gamah na teng ding uh a, note pen keima mi hi-in, kei pen note Pasian ka hi ding hi.\nNote hong ninsak thei ding na khempeuh panin kong hu ding hi. An tampi ka piangsak ding a, gilkial na thuakkha nawn kei ding uh hi.\nNa singgah kungte uh leh na lolai ante uh tampi tak ka phasak ding a, minam dangte lakah gilkiala mindaina na thuakkha nawn kei ding uh hi.\nNa gamtatnasa uh na gitlohnate uh leh na hoihlohnate uh na phawk kik ding uh a, na mawhna uh leh na khialhnate uh hangin nomau mahmah na kimudahtawm ding uh hi.\nIsrael mite aw, hih thute khempeuh, note lungdamna dingin a bawl ding ka hihlohna thu na theih ding uh ka deih hi. Na gamtatnasate uh hangin maizumin na mindai ding uh ka deihna hizaw hi. Topa Pasian in hih thu kong gen khin hi.\n"Na mawhna khempeuh panun note kong siansak khit ciangin na khuapite uh sungah hong tengsak kikin, a sia khempeuh kong puahsak kik ding hi.\nNa lote uh a nawkkha ngei mite muhna-ah gammang tulak a bat ngei hangin, tu-in tua lote kho-in note kong puahsak kik ta ding hi.\nHih leitang pen gammang tulak a bang ngei hinapi-in tu-in Eden Huan a batna leh a kisusia, a kiluhgawp, a kinusiacip khuapite pen tu-in a muanhuai kulh tawh ki-umin a sungah mi a tenna thu mi khempeuh in gen belin nei ding uh hi.\nTua ciangin note kimkotah a om a suakta lai minam dangte in a siasa khuapite lamkikin, a kinusia lote a puahkikpa pen Topa ahi keimah ka hihna thu hong thei ding uh hi. Topa ahi keimah in hih thu ka gen khin a, ka gen bangin ka gamta ding hi.\n"Tu-a tengbek hiloin adang zong ka hih lai ding hi. Keima tung pan Israel mite huhna ka ngensak ding a, tuuhonpi bangin Israel mite ka tamsak ding hi.\nTuhunin a sia-in a omcip khuapite pen a kiseh pawi hun ciangin biakna dingin a kipaipih, Jerusalem-a tuuhonpi om muamua bangin, mi tampi tawh kidim ding uh hi. Tua ciangin Topa ka hihna thu hong thei ding uh hi," hong ci hi.\nTedim Lai Siangtho / Laibu: Ezekiel 36


url: =Lt. Col. Lian Cin Zam (Zeya Kyaw Htin) Tangthu. - Laibu Saal\nHome > Thuluui/Articles > Lt. Col. Lian Cin Zam (Zeya Kyaw Htin) Tangthu.\nLt. Col. Lian Cin Zam (Zeya Kyaw Htin) Tangthu.\nLt. Col Lian Cin Zam pen Pu Pau Khaw Mang leh Pi Toncing te tapa hi aa, November 13,1914 kum in Mualbem khua-ah suak hi. A zi Pi Ciin Za Ngul tawh tanu 2 leh tapa 2 nei hi.\nMualbeem khua pan Zolai Tan IV azawh ciang in,Tedim A/V Middle School ah Tan VII zo hi.\n- SPS Tedim ah tawmvei sung siapi sem hi.\n- 1935 Kum in Falam ah Burma Military Police Battalion ah galkap lut hi.17.4.1937 ni-in Sankhat,19.4.1937 ni-in Santhun,15.3.1938 ni-in Jemadar (Governor’s Commission ) ngah hi.Burma Frontier Force, Myitkyina Battalion ah ama Company tawh piang hi.20.5.1942 ni-in amah leh a company buppi-Japante’n man uh aa,Mandalay Kumpi huang sungah kem uh hi.Ama vaihawm siamna tawh Japante in khah khia kik hi.16.7.1942 ni panin Western Chin Levy ah sem hi.Mikang galkapte tawh India gam-ah nungkik khawm-in 2nd Buregt,The Burma Rifles (Special Force) ah sem hi.\n- 1.9.1944 ni-in ABRO Commission 2/Lt.ngah hi.1,3,1945 ni-in Tedim pan Lt.ngah aa,1,4,1945 ni-in Captain ngah-in 29.4.1946 ni in Major 2/I.c,C.O ngah hi.Kawlgam suahtakna lak ding ciang in ABRO Commission ap kik aa,4.1.1948 pan Burma Army Commission Suak hi.\nMangkangte in Zogam alak cil uh 1894 kum in Gurkha leh Vaite, Burma Military Police dingin zang uh a,Chin Hills leh Naga Hills teng ah Security vaipuak sem sak uh hi.Anung ciang in Mikangte in Zomite amuanhuaina amuh uh ciangin Zogam sungah daihna bitna aom na dingin Zomite zong damdam in amau nasem dingin la in Vaite leh Gurkhate tawh damdam in laih hi. Galpi nihna sungin Burma Frontier Force ci-in amin laih hi. Galpi nihna sungin Bristishte hoihtakin panpih uh a, Galpi nihna khit ciangin thaupi, galvan lianpi te alen Battalion (Anti Tank Regiment) in kikoih ahih man in Chin Hill Battalion-Anti Tank Regiment suak hi.Kawlgam sung aa a om Galkap Battalion teng khempeuh lak ah amau Battalion bekin hih bang thau lianpi te nei uh hi.\n1948 kum Belpawl gam in Suahtakna hong ngah ciang in British te agam vuah ciahta ding a hih man in aneihsa uh thaupi tengpen\nhih Batllion tungah ap uh ahih manin a vaipuak leh a panmun uh pen thupi mahmah hi.Tua ahih man in Lt.Col Lian Cin Zam ii ciimna,Pilna,Thukhualna leh Thuvaihawm siamna athei Mikangte in hih Battalion makai ding in Lt.Col Lian Cin Zam muang pen uh ahih man in hih Battalion pen ama khut sung ah ana ap uh ahi hi.Hih Chin Hills Battalion te Phualpi masa pen Galpi nih lai ma in Falam ah hi in,Galveng khit ciang in Kawlgam laizang Myeikthila khua pen phualpi in na nei uhhi.\n(1) Suahtakna ngahma 1946, 13th July pekpan in Takhin Soe makaih (CPB –Red Flag) te in thautawi kipan khinta uh hi.\n(5) 1948kum beikuan lam teh Karente so litlit ta uh aa, 1949kum January 20 pawl panin Karen Nation Union (KNU)/ Karen National Defence Organization (KNDO) zong kipan in kumpi nasem Karen mi UMP (Union Military Police) te, Belpawl kumpi galkap No. (1&2&3) Karen Rifles Battalion te zong damdam in KNU/KNDO tawh kipawl in kumpi lehdo ta uh hi. (6) No.1 Kachin Rifles pan in pawlkhat in zong kumpi lehdo lai uh hi.\n1948kum sung tengin adang thautawi (Communist, PVO, MNDO) tuamtuam in kumpi lehdo kipan in gam sung a buai mahmah laitak in Karen makaite leh Belpawl Gam makaite in Karente’ vai kikum in thukimna aneih zawh nangin nakpi takin hanciam uh hi. Sabuai tungah thukikupna tawh thukimna ngah zo mahmah lo ahih man leh, adiakin KNU makaite in zong a thautawi KNDO te thuzawh nawnlo mawk ahih manin 1949kum, January in buaina pen dalzawh ding hinawnlo in kipan ziahziah ta hi. 1949 25th January teh Irrawady Region lam adiak in Bassein leh Myaungmya ah kipan in KNDO, Union Military Police (UMP) a sem Karen mite leh Belpawl kumpi galkap ahi Karen Rifles Battalion (1&2&3) te kigawm in Belpawl Kumpi tutna sut dingin kipan ta uh hi.\nZomi galkap pen No.1 Chin Rifles Battalion- Commander Lt.Col Hrang Thio, No.2 Chin Rifles Battalion-Commander Lt.Col Son Kho Pau, Chin Hills Battalion-Commander Lt.Col Lian Cin Zam, leh No.2 Burma Rifles ah Zomi galkapte Company khat hi in, akigawm Battalion 3 leh Company 1 ahi hi. 1949kum 31st January, KNDO in Insein khua alak ciangin Yangon khua gei mah ahi Mingalardon ah a om No.1 Chin Rifles in Insein galmai na do masa hi. No.2 Burma Rifles te’ Commander pa pen galsung ah asih ciangin amite palang mangin Zomite Company ahih leh No.1 Chin Rifles tetawh kigawm in Insein gal do uh hi. Insein galmai akipat cil in No.2 Kachin Rifles te in No.1 Chin Rifles tawh pangkhawm uh hi. 1949kum March kha kipat lam, Insein galmai a nasiat semsem ciangin Mon gam lam ah vaipuak anei No.2 Chin Rifles Battalion zong Insein galmai ah kipuak in No.2 Kachin Rifles te Mon gam lam ah kipuak kik-a a panmun kikhek uh hi. Hangsan mahmah leh galsiam bek thamlo in muanhuai mahmah uh ahih manin athupipen galmai leh a lauhuai pen galmai ah Zomi galkap te in mapangpi dingin vaipuak kipia hi. No 1&2 Chin Rifles Battalion tetawh, No.2 Burma Rifles pan Company khat (Zomite mah), No.3 Burma Riffles pan Company khat, No.5 Burma Rifles pan Company khat , leh Union Military Police (UMP) pawlkhat tawh amauteng in KNDO te na do uh hi. Chin Rifles Battalion pen a bulpi pen hi in, a dang tengin in zong KNDO te amunmun panin bawhhuan ngeingai uh hi.\n1949 Feb kha sung in Kawlgam laizang lam ah Kachin galkapte leh KNDO te in Meikthilar khua nala uh aa tualai ah Lt.Col Lian Cin Zam leh a Battalion buppi KNDO te in na man uh hi.Tua hun-in Thaupi khempeuh ama khut sungah om hi aa,ama siamna hangin galte khutsung ah tunglo hi.Thaupi teng galte khut sungah tung hi leh,Kawlgam tangthu a tuam khat hi thei kha ding hi.\nKarente,Communist te leh Lt.Col lian Cin Zam Battalion te Kawlgam laizang lamah nasia tak in kinawk in ki do uh hi. Amin thang diak ah, KNDO te, Communist te leh No.1 Kachin Rifles pan pawlkhat kigawm in 1949 April kha sungin Yangon la dingin Kawlgam laizang lampan in na kuansuk uh a, “1949 kum 1st May in Yangon kala ding uh hi” ci in tangko uh hi. Yangon pan 50-60miles khawngbek a gamlatna Pegu leh Daik-U kikal ah nakpi takin kikap uh hi. Hih munah Chin Hill Battalion, No.6 Burma Rifles pan Company nih leh Gurkha galkapte (No.4 Burma Regiment)in pang huan uh a, kikapna nasia lua ahih manin a si aliam tam mahmah hi. Singnuai mite’ ngimna tangtun zolo in guallel uh a Taunggo khua ah nungkik kik uh hi. Belpawl Kumpi galkap (Chin Hills Battallion leh Burma Rifles) pan in asi aliam mimal 225 bang hi dingin kiciam teh hi.\nHih Lt.Col Lian Cin Zam makaih Chin Hills Battalion te bangzahin Belpawl gam aa dingin thupi cih akilatna khat sutsuk pak ni. Zomite leh Kawlmite in galte ado khawm laitakin galkap nautangte kitot kiselna nei kha hih tuak hi. Kawlmi galkap pa in “hih Karen te kazawh khitteh no Zomite kong kap ding uh hi” ci kha dan hi. Tua thu Commander Lt.Col. Lian Chin Zam in a zak ciangin hehlua in a aneih thaupi tengtawh Yangon lam kap dingin amite kiging sak hi, ci-in a ciamteh om in, U Nu (Prime Minister) pa’ ciamtehna ah bel, a Battalion bupin Zogam lam ciah dingin vaihawm hi ci in ciamteh hi. Hih thu U Nu in azak ciangin a sun a zan cilo-in Lt.Col Lian Chin Zam akho dingin Zogam Paliamentry Secretary Pu Capt. Mang Tung Nung tawh va delh uh hi.\n1949,January 15 ni in Kayah gam ah Padaung minam te buaina vai hang in tungsiahte thupiakna tawh kizui in Lt.Col Lian Cin Zam leh a Battalion bup phial uh Shan gam Taungyi khuapi pan in Kayah gam Loikaw khuapi ah kituah suk uh aa,a Battalion sung pan in khenkhat Kayah gam PHALAI khua ah kilemna vai tawh kisai kikum ding in vazin khia uh aa lamkal ah KNDO te in napang sim uh ahih man in kikapna nasiatak in om aa Chin Hills Battalion lam pan in azaanei mi 29 si in,mi 49 ahingtang in galten na man uh hi.Tua akiman kha mi 49 teng pen PM U Nu leh Karen galkap mang khat ii vaihawm sakna hang tawh suakta kik uh aa,ahizong in agalvante uh ngah kik nawm lo uh hi.\n1949 kum beikuan lam ciangin Lt.Col Lian Cin Zam’ makaih Chin Hill Battalion (Chin Hills Battalion-Anti Tank Regiment) pen No.3 Chin Rifles Battlion in laih ding in tungsiah pan in thupiakna hong ngah hi. Tuavai Lt.Col Lian Cin Zam in azak ciang in heh mahmah aa, ko Battalion buppi in minlaih ding vai kathu kim kei uh hi ci-in tungsiahte nanial ahih man in gam makai te tawh nasiatak in kitelkhialh na om in buaidek tak uh hi.Battalion min laih ding vaihang in Lt.Col Lian Cin Zam in tungsiahte tung ah nialna amat 381/0-1 August (4) 1949 kum in Galkap zumpi ah laikhiatna na nei hi.Tua alaikhiatna sung ah Battation minlaih vai hang in Koih Battalion bup nautang galkapte leh azaanei galkapte aa kipan ka Battalion bup in kanial uh aa,koih Battalion pen Kawlgam galkap Battalion om teng khempeuh lak ah asawt penpen (aupa) penpen hi aa,Ka Battalion min uh British te hunlai Britishte hongpiak ahih hang in (Belpawl gam ) Kawlgam kumpi tung ah thuman citak tak in vaipuak nasep sem in galdo te kahi uh aa,ka Battalion uh pen kum 55 asawt Battalion ahihna tangthu kizom in kencing nuam kahih man un ka Battalion min kalaih nuam kei uh hi ci dan in na nial aa ahizong in Kumpi thunei te in zawhthawh thu tawh 3rd Chin Riles Battalion min in nalaih sak veve uh hi.\nBoyoke Aungsan adamlai 1946 September kha in Myeikthila khua aa om (Chin Hills Battalion-Anti-tank Regiment) te kiang ah ahawh lai in akam vai khakna ah hih zah aa athupi na Battalion uh pen tangthu kizom akhang akhang in nakem cing ding uh hi ci-in navai khak ngei aa,ahizong in tu in Boyoke Aungsan gen tawh hong kilehbulh heu mawk hi.\nHih bangin Chin Hills Battalion min alaih pen amin bek alaih dingtawh aki bat hangin a thuneihna zong alaih ahih gige na kimu thei hi. Rifles Battalion in Anti Tank thaupi te len hetlo ding ahih manin Mualtung mite khut sungpan a thuneihna, a za neihna a suhkhiatsak hi kici thei hi. 1952kum pawl pan in damdam in Minam min pua Battalion sungah, a Commander leh galkap nautang te kihelh zau sak mangin 1956kum bang teh Zomite Battalion khat ah Zomi taktak 20-30 bek om ta hi ci in Col. Khen Za Mong in ciamteh hi. Tua kum mahin Belpawl kumpi galkap sung paizia , mun leh za neiha te khek uh hi. 1948kum in minam dang Karen minam pen Belpawl Gam galkap makaipi 10 lak ah 5 bang hi in, ahih hangin 1956kum taktak teh galkap makaipi khempeuh pen Kawlmite vive hita hi. Tualgal sung citak takin a mapang Zomite khat zong akihel loh pen thu lamdang mahmah leh a ngaihsut huai mahmah ahi hi.\nLt.Col lian Cin Zam pen 5.3.1951 Kum in Staff College kah aa, “A” grade tawh ong hi.1952 March 27 ni in 15 th Buregt Hmawbi ah kituah aa,C.O sem hi.1956 Kum in gilsung damlohna hawng tawh galkap zatopan in hong nusia hi.(Pawl khat ii genna ah asihna ahang pen Kawl kumpite bumlup ci-uh hi).Asih ciang in aluangpen Kawlkumpi in Kumpi neihsa Vanleng tawh Kalaymyo ah apuak ding uh phal lo uh aa,ahizong in a innkuan pihte leh Burmah Oil Company (BOC) te vaihawmna tawh aluang Kalaymyo ah Vanleng tawh kipuak thei hi.\nLt. Col. Lian Cin Zam – a thei ngei Mikang, Mivom, a Kawl, a Zo in, a Ciim a Pilna, a Lungduaina a thumanna a thukhualna leh a kiniam khiatnate zahtaak in amah a it ciat uh hi.Kawlgam aa dingin Commanding Officer muanhuai peen khat ahi hi.\nMinphatna :4.1.1957 ni-in Zeya Kya Htin ngah hi.\n(Chin Hill Battalion – Anti Tank Regiment) Battalion pen hunkhat lai aa Boyoke Aungsan pahtak mahmah leh muanhuai asak mahmah khat hi a, hidan Battalion pen gam khantohna ding akisam mahmah khat ahihi ci-in Boyoke Aungsan in nagen ngei hi.Tuakhitban ah hih Battalion pen Kawlgam sung aa aom galkap Battalion teng khempeuh lak ah aupa pen pen,apicing penpen,amuan huai pen pen leh kawlgam sung aa aom galvan thupi thaupi teng alenkha Battalion na hi uh aa ahizong in anung ciang in Kawlgam kumpite in aBattalion min uh laihsak bekthan lo in Battalion Commander pa Lt. Col lian Cin Zam nagawm asih ciang in na thudon lo sawmsawm lai uh hi. Hih zahtak in gam aa ding in asem leh athupi galkap Battalion pen tuhun ciang in atangthu bek na cianlai hiau mawk hi.\nLai gelh - Pau Mung\n- ဗိုလ္ခ်ဳပ္ေအာင္ဆန္း ႏွင္႔ ခ်င္းေတာင္တပ္ရင္း (Chin Hills Battalion-Anti-tank Regiment) အရာရွိမ်ား (၁၉၄၆ ခုႏွစ္ ေအာက္တိုဘာလ ၁၀ ရက္ေန႔) by.Salai Van Cung lian (Uk).\n- Khup Lian Thang gelh:Belpawl Gam a honkhia Zomi galkapte leh Karen gal, tualgal.\n- Tedim BEHS No.1 Golden Jubilee.\nItem Reviewed: Lt. Col. Lian Cin Zam (Zeya Kyaw Htin) Tangthu. Description: Rating: 5 Reviewed By: Cinpu Zomi


url: =US gamsung khualzinna pawlkhat – 45 :: ZOMI DAILY\nposted on 16 February 2016 at 8:00 am Lomkholna: Article, Awnzapau\nNu Len Lun Hong Parcel Puaksak\nKhat vei teitei a phual ka phak khak mah leh ci in nu Len Lun hong van khakte zong PO pan ka khak sawn tuan kei hi. Tun zong hong van khak pen New York ka tun ciangun Tuangte kiangah hong pai nuam napi ung inh a hun ngah lo ka hih manun hongpai man lo suak ung, no hun na ngah zawk thah uh leh no mau mah in hong la zaw mai un, ci in phone tawh ka hopih hi napi, man lo lua ahi tam ko omsung hong la tuan lo ahih manin, cih ding meel ka theihloh takteh Joseph Mungtawng kiangah hong laakteh na piaksak in ci-in ka nutsiat mai uhhi.\nZingsang Tung Mah In Check out Pah\nZingsang tho baihin ka vanteng uh mawtaw tungah guangin ka zin tunna uh hotel pan ka ciah/check-out pah uhhi. Pau Thawn in kei ka nasep ka pai kul inteh ci in hong gen kholhsa mah bangin a mah tawh ka kimu thei nawn kei uhhi. Zingsang an ka lawmte teng mah tawh Mac Donald sai khatah ka ne uh a, sum ka piak ciangin dollar zalai dal khat ka piak leh hong sang nuam lo tang mawk hi. Asian mi ka hih uh tawh North Korea te khawng hong sa a, bawltawm ahih ding lau a hong sang lo ahi tam cin ka ngaihsun giauguau hi. Ko lah Debit/Credit Card cih lah a zang ka hi nai kei uh a, kam phatna tawh $ 20 lai dal nih pua kha bilbel ka hih manin tua ka piak leh hong sang pah hi.\nBattery Park a cih pen Manhattan Island ii a taw lam penpen ahihi. Hun khat lai in British te leh Dutch te in tua santak teng ah Artillery Battery koih ngei ahih manin tua zompaih a, amin kiguan ahihi. A zaina 25 acre zai in a sungah WWII Memorial, Korean War Memorial, Statue of John Ericsson leh The Sphere and Eternal Flame kici, 9/11 lai a World Trade Center Plaza sung akibawl a kangbanggsa in om hi. The Sphere ii deihna pen sumbawl sum zuakna pan Leitung Bup Kilemna cih deihna ahihi. [ (9/11) Memorial pen tawm veisung a koih pak hi a, WTC kilam kik khin leh a ma omna ngei mahah kikoih kik ding ahihi.]\nBattery Park gei ah Statue of Liberty pai nang tembaw (Liberty Cruises) khawlna om a, a gei ah letmat kilei thei pah hi. Ka lawmte gel uh Khup leh Mungtawngte in hong zui nawn lo in ko Muanpite unau tawh mi 6 ka pai uhhi. Tembaw dawlnihte tawh ka pai uh a, minit 15 khawng a sawt ciangin ka tung uhhi. Tua ni sunkhuavak khua pha mahmah bilbel hi. Ka tung uah helicopter khawng leeng vangvang geuh uh a, New York khuasung a en kawikawi nuam tourist te zat khawng mah hi leh kilawm kasa hi.\nKa tun lim mah un a nuaitengah a phual tekhtekh va pha ngei taktak mah ung cihnopna in maan peuh ka kizaih saisai pah uhhi. A tungah kah theihna ticket zong 9/11 2001 zawh pek a akhak uh ko pai ni dong kuamah kahsak nai lo uhhi. Reserve ticket ci in a muan mahmahte bek kahsak a mi honpi kipaisak nai lo hi. Kilei thei mah leh zong ni nih ni thum ma bangin leikholh masak a kul ding ahihi. (July 4, 2009 in kihong kik pan hi.)\nTawmvei sung bekmah a nuaitengah ka kimveel uhhi. A statue dinna a kingakna ciangciang keellei siiksan 168 pha a, a kumpi lukhu (Crown) dong kah leng siiksan 354 pha hi. A kilam tungg lamin a meilah detna ciang kikahsak ngei napi’n 1916 kum ciangin kikahsak nawn lo hi. Akah tohna taktak pen keellei tawh kipai lianglo a, elevator mah kizang ci hi.\nPrevious: Ka’hi bang-in ~ Pu Zokhai\nNext: Tulaai Leitung Thuthang Tuamtuam Updates February 15, 2016


url: =Groupthink Kidophuai ~ Hau Za Cin :: ZOMI DAILY\nposted on 1 April 2016 at 7:00 am Lomkholna: Article, Hauzacin\nLawhcinna neisa kipawlna, ahih kei leh pawlpi, mipi in a kidop mahmah ding khat pen groupthink a kici, ngaihsutna kibatsak khitna ahi hi. Ngaihsutna kibatsak khitna cih ciangin kipawlna khat sungah hi in pawlpi sung khat peupeuh ah hitaleh ngaihsutna tuam om kikeuhlo a vekpi a ngaihsutna kibatsak khit luatna cihan ahi hi. Hih bang a ngaihsutna a kibat khit theihna pen makaite in thu leh vai khatpeuh a sai ciangin kinial, kisel omlo dingin a huamkim ngaihsutna a om theihna dingin a taangzai pen ngaihsutna a zuihpih ciangin hideuh hi. Tua banga taangzai ding a kingaihsut luat ciangin ngaihsutna nono tampi tak leh ngaihsutzia ding a hoihzaw tampi tak kinusia thei a, kipaikaan thei in, kinawlkhin thei hi.\nMi khempeuh ngaihsutna kibatluatna, ngaihsutna tuamtuam neihsak loh luatna mun ah a hoih hetlo khat pen mimal ngaihsut siamna, mimal ngaihsutna ciim te kizang khalo ahih manin tua kipawlna, pawlpi in suplawh hamtang hi. A hoihna lam ah leuleu bel kipawlna sung, pawlpi sungah kinial, kisel omse lo in thu leh vai khat peuhpeuh a sem, a geelte cihna bangin pai suak ziahziah a, kisem suak ziahziah in sittel kikkik, ngaihsut kikkik cihte omlo hi. Hun leh vai tampi meet a, ahi zongin a hoihzaw a sepzia a om hiam cih ngaihsutna leh sittelna pelh hi.\nGroupthink lawhsapna a kigen mun mahmah khat pen Bay of Pigs Invasion kici pen ahi hi. Kennedy in President a sep lai hi a, kimuanglua uh ahih manin lelh theih dingin tuatlo uh hi. Amau ngaihsutna ah Fidel Castro pen a kampi bek, a galkapte zong US adingin cihthamlo, luh peuh lehang kizo lel ding cih ahi hi. Kennedy thudotpi pawlkhat in ‘tuabang maimai hilo ding hi’ a cih uh hangin kimuanglua uh ahih manin thusimsaklo uh a, President Eisenhower hun pek pan a ngimngimsa uh ahih manin hihkhialh om dingin tuatlo uh hi. A luh takpi uh ciangin CIA te upmawh bang ziau na hilo a, lelhna tuak kha uh hi. Amau kimuan na banglo a, a langlamte zong na nem tuanlo hi. Kimuang khial demdam uh hi.\nTuhun ciangin zong tua banga mipi kizangdawng muan lel tawh kipawlna leh pawlpi khat peuh in i sepkhialh theih om a, tua bang lak pan bangci leng kikem thei ding ihiam cih lunggel a kul hun om hi. Mihing a lubawk tam leh tawm tawh kimuanna ziau hilo in, thei leh siamzaw kisak ziauna hang tawh zong hilo in, hih ngei ing, sem ngei ing cih ziau tawh kimawk muan hilo in, a taktak ah i sep ciang i lawhcing ding hiam, i tup i tung takpi ding hiam, i makaihna leh i kipawlna in a tup a tangtun takpi ding hiam cih ngaihsut khop, geel khop zel a kul ahi hi. Tua bang lak pan i ki kepna ding thu pawlkhat gen sawm ni.\n1. A kheltat mahmah bangin ngaihsun thei in: Thukupna, geelna, vaihawmna khat peuhpeuh pawlpi sung, kipawlna sung ah a om ciangin a langpang, a kheltat, a lehtat bangin zong ngaihsutzia khat nei hamtang in. Tua pen na thugen, na thugel, na vaihawm khat peuh hong thukimpihlo, hong nial, hong sel, hong langpang om leh a ngaihsutzia ding uh ahih manin bangci kidal ding, bangci kuppih ding, bangci genpih ding, bangci a ngaihsutna uh holimpih ding cih kiginkholhna hi. Tua manin kipawlna sungah thungai, vaihawm, mipi lak pan khat peuh in a nial, a sel kankan leh thuhoihzaw tampi hong lengkhia thei zaw hi. A nial, a sel a om hetloh ciang a hoih pen a bat hangin a hoihpen hilo thei hi. Tua manin a kheltat, a langpangte lungsim ding zong gelkholhsak siam ding ahi hi. Tua bang ngaihsutna a om khit ciang thukhentatna khat peuhpeuh pen a nial, a langpang om taleh a genzia ding, a kuppih dan ding a kitheisa cihna ahi hi.\n2. A nen a tawng in kuppih ding: Ngaihsutna, geelna khatpeuh a om ciangin vaihawmte leh thukhente bek hilo in mipi in zong bangci paipih ding i hiam cih a theihtelna dingin a vek siksek,’ a nen a tawng in’ kuppih pah ding a sia hetlo ahi hi. Kal khat khit kal khat i sepzia ding, i paipih zia ding i genpih khit ciang a kisam, a kimangngilh kha dingte kiphawk kik thei hi. Tua in kalsuanzia ah bahna om hetlo in paipih thei hi. A vek siksek in gelsa himah leh tua zong kilawhcinglo thei lai hi cih ngaihsutna a nei bang omlai leh ngaihsutna ciimzaw hong neisak ahih manin hoihzaw thei lai hi. Tua manin mipi a tamzaw in ‘Hi Hen’ acih tawh ‘Hi Hen’ cihsuk pahpah ding hikhinlo a, ‘Tuaci Thei Hi’ a ci kiaukiaute ngaihsutna zong zahtaksak, thusimsak ding ahoihna ahi hi.\n3. A khekna ding gelsa khat nei hamtang ding: Gelna khat peuh, ngaihsutna khat peuh a hoih kicing, a ‘bucing’ cih bang om lo ahih manin a kisap khak leh a laihna ding gelsa khat neih hamtang ding ahi hi. ‘Kha leng maw’ cih ngaihsutna a om hamtang ding ahi hi. Ngaihsutna hoihpen i cih zong lawh leh ciang bangin tawvang na nei thei a, um bangin keh in tui naam thei veve hi. Tua ahih manin hih a pian kei leh hih cih khat kisam hi. Bawhlung suih ciang a goal khum pen a maikah hiden tuanlo a, a nung thuap in zong khum veve hi. Kikupna leh vaihawmna mun ah nasep ding khat peuhpeuh gelna sa bangin a pian kei khak leh ciin a dang khat gelna neih pahpah ding hoih a, tua bang a om pah theih kei leh zong makaiteng beek khatvei tukhawm kik in committee buppi a kim kei zong a tuama tua bang gelna khat neih hamtang ding ahi hi.\n4. Kidawm siam in: Kidop ding khat leuleu pen, mipi lak ah makaite leh vaihawmte thu a tang nial nuam pongpong mi om thei hi. A ngaihsutna a hoihzaw, a ciimzaw, leh mite ngaihsutloh a ngaihsun hituan peuhmah lo in a tuam ngaihsut nuam limlim mi om thei a, tua bang mite lak pan kidop mahmah ding ahi hi. Tua bang mi in kipawlna sung a awng thuap hilo zaw in a awng omlo nangawn ah a suvang nuam a hi hi. Ama lungsim leh ama angsung deihna bek a gen, a pulak zong hithei hi. Tua pen kipawlna leh pawlpi adingin hoih tuanlo a, constructive suggestion, constructive criticism hihetlo hi. Tua bang mite lak pan zong kikep ding hi leuleu hi.\nMi a min, a za leh a theihna a khan tawh kituak in tua bang lungsim hong tam deuhdeuh ding hi. Mipi ading leh kipawlna ading a hoih a ngaihsut man hi tuanlo in ‘kei zong ngaihsutna khat nei ing’ a lak nuam, ego, a neih man hilel hi. Tua bang mite mi sia hi tuan peuhmah lo in a min a za a ngahna dingin a hanciamna tampite zong simmawhsak theih hituanlo hi. Ahi zongin kipawlna leh pawlpi adingin a phattuam tuan kei leh ama ngaihsutna leh a gelna, a kuppihna te lei kialo a topsak ding hi khin tuanlo hi.\nHih banga mipil, thu thei si, ngaihsutna hoihpipi mah a sungkhia thei, ahi zonga ego nei, ama ngaihsutna bek lenkip nuam pawlkhat om hang mah in groupthink a om hi a, amau sanga ngaihsutna kicinglo zaw, a naupanglaizaw leh a theihna tawmzawte in tua a picing khinsate ngaihsutna leh geelna khat peuh pen ‘Hi Hen’ a cihpih pahpah man ahi hi.\nTua ahih manin makai khat na hih leh tua bang mipil leh misiamte ngaihsutna na zahtaksak kawmin a neuzaw, a naupangzaw leh a ngaihsutna kicinglua nailote ngaihsutna zong na zahtaksak a, na thupisimsak siam ding a kisam hi. Makai khat in tua banga a kilekkim in thusunna, thukupna a sai theih kei leh kipawlna leh pawlpi in bahlawh zaw thei hi. Tua bang mah in a pilzaw, a ciimzaw, a theizaw leh experience hauzaw khinsa te in zong khangmoizaw, a naupangzaw leh theihna geelna a kicinglo zaw te ngaihsutna leh kuppihna, geelpihna pen a zahtaksak siam, a saan siam, a theihsiampih kisam mahmah hi.\n5. Hamphatna dingte zong gelsiam kisam hi: Kipawlna leh pawlpi khat peuhpeuh ah hamphat ding tampi om hi. Makaite hamphatna ding, mipi te hamphatna ding cih bangin a tuamtuam hamphatna ding om hamtang hi. Tua bang hamphatna te ah mi kim lungdamna ding leh mikim muhna pan a hoihpen, a siangtho, a kileekkim pen ding ahih theih ding thupi hi. Tua ahih kei leh makaite bekin hamphatna ngah, ahih kei leh makaite meltheihte bek in hamphatna ngah cih bang ahih leh kipawlna sung leh mipi sungah phunna piang thei hi. Tua manin pilvang taka kua in hamphatna ngah masa ding, kua in ngah nunung ding cih a khentat siam kisam peuhmah hi. Angsung theihna leh kideihsakna a om peuhmah leh tua kipawlna leh pawlpi sungah kinopmawhna ompah ding, sepkhopna nawngkai ding cih kitel pah hi. Tua bang hun ciang kipawlna sungah thuzuih ding leh thubullet ding, thumeilet ding cihte et kik hamtang a hoih ahi hi.\nThukhupna: Kuamah mihing a bukim cih a omloh hangin a tamzaw lungdamna ding leh a siangtho a limci zaw a kalsuan theih dan om hamtang ahih manin makai leh vaihawmte, thukhentatte in ngaihsutna ciimtak tawh ngaihsut ding ahi hi. Mipi in ‘Hi Hen’ acih khempeuh ‘Hi Hen’ cihpih pahpah tuanlo in, khat leh nih in a nial, a sel, a kuppihte zong zahtaksak kawm, a pilzaw a siamzawte in zong amau ngaihsutna bek Saipi pai in paipih khin tuanlo in a neuzaw, a naupangzaw, a kisin laitakte ngaihsutna zong theihsiampihin zahtaksak henla, ngaihsutna hoihzaw a om naak leh amau ngaihsutna zong khel ngam hamtang leh pawlpi leh kipawlna khat peuh ah lawhcinna tamzaw hi.\nPrevious: Turkey gamah Car Bomb puakkham, Police Officer 4 si\nNext: US gamsung khualzinna pawlkhat – 90


url: =Urban Retro Wool Scarves Digital Painting modern metropolis Pashmina Shawl-Urban Retro Wool Scarves Digital Painting modern metropolis Pashmina Shawl wholesale, manufacturer and supplier of Urban Retro Wool Scarves Digital Painting modern metropolis Pashmina Shawl from Yiwu China.\nThe 2013 new arrival autumn and winter modern metropolis scarf pashmina shawl are made of 100% pure wool, the gorgeous and stereo digital painting that are like the oil paintings in different styles and the harmonious color gradient, must the perfect choice for the fashionable, trendy, wisdom and beautiful office lady or white-collar.\nDescription of Urban Retro Wool Scarves Digital Painting modern metropolis Pashmina Shawl - Y0071HZ002:\nUrban Retro Wool Scarves Digital Painting modern metropolis Pashmina Shawl Wholesale\nRelated European beads jewelry of Urban Retro Wool Scarves Digital Painting modern metropolis Pashmina Shawl:


url: =Kawlpi Ah Awisi Dum To ~ Thu Tatuam (Siyin News)\nKawlpi Ah Awisi Dum To\nTuesday, September 13, 2016 Kawlzaang 1 comment\nTuithiang ngaa tu deina taw, Kawlpi Hlaingtaryar veangah setpui zangh in, awisi dum to ci hi.\nSep 12,2016 zingsang in, hi mun ah Kawlpi district management chairman Pu Wai Lwin Phyo in zongh vil in son hi.\nTulaitak sia pi 200 val theng zo in, pi 500 bangh ciang, tuinaak mu tu in kilamen uh hi.\nSrc : IP RD


url: =Htin Lin Oo (ထင္လင္းဦး – Wisdom Villa) :: ZOMI DAILY\nHtin Lin Oo (ထင္လင္းဦး – Wisdom Villa)\nposted on 23 December 2014 at 4:08 pm Lomkholna: Biakna, Christmas, News\nLaisim mimal khempeuh tungah Merry Christmas!!! Lungdambawl bawl hun sungah Thupha namkim sang dingin kong deih sak mahmah hi.\nTusung Kawlgam sung thupiang tampi sung panin NLD te’ thusungpi (ျပန္ၾကားေရး တာ၀န္ခံ) a hi Htin Lin Oo(ထင္လင္းဦး – Wisdom Villa) tawh kisai thu in Kawlgam mailam a dingin thuman thutak hong lak khia ding thu hi ci-in ka lawp mahmah hi.\nU HLO in October 23 ni-in Sagaing gamhuam, Chaung Oo khua ah lailam tawh kisai thugenna a neihna mipi tungah, “Gawtamah Buddha in Kawlmi/Burma mi hilo hi. Gam leh minam vai ah Gawtamah thu thu tawh ki sawhpawi theilo ding hi. Minam it taktak te-in zong tua India minam Gawtamah biak huai lo hi. Buddha tangthubu ah Satdan Sai kumpipa zong mi gina lo sabeng pa in a kap nop ciangin Phung-gyi puan sanpi silh in na kaplum hi. Tua hih manin Kawlmi leh Kawlgam pen Phung-gyi puansilh mi pawlkhat in hong susia uh hi” ci-in thuman thutak hong pho laak khia a, Zanggam kawlmi te’ lakah ki lungluut mahmah hi.\nHih kammal te-in Kawlgam ki-ukna ah Buddhist Phung-gyi te hong thuuk lut semsem in Minam kembit Upadi cih khawng leh Biakna kepbit nading Upadi te a langdo nuam hi-in ka um hi. Democracy diktak tawh akikal suan theihlohna bulpi in Kawl biakna kepbit ding hanciamna hang zong ahihi. Tui leh saithau a kigawm theihloh mah bangin zuau leh thuman ki gawm theilo ahih manin, “Buddha biakna Burma minam ၊ ဗုဒဘာသာ ဗမာလူမ်ိဴး” a cih denkei uh pen zuaupi a hih lam thumong hong kipan ta hi ci-in ka deihkaih hi.\nTapidaw te’n pulpit tungah i gen zel hangin biakna dang te-in hong zaakpih loh uh a, za phial leh zong tui lakah a pau bangin hong thupi simlo uh hi. Tu hun ciangin lamlah, niangtui sai nangawn ah kikup theih dingin thu mong hong ki pan a hihi.\nVantung vangliatna nusia in mawhnei mite gumkhia ding leh honkhia dingin hong pai Topa Zeisu in a nungta tawntung Pasian Tapa a hihlam tukum Christmas pan kipan in Kawlgam mite in thei ta ding uh hi.\n“Banghang hiam cih leh, eite a dingin naungeek khat hong suak a, eite’ tungah Tapa khat hong kipia hi. A mah pen eite a hong ukpa hi ding a, ama min pen, “Lamdang Thulakpa, Vanglian Pasian, Tawntung pa, Nopsakna Kumpi” kici ding hi. Tuhun a kipanin a tawntung in David kumpi tokhom tung leh ama gam sungah thutang leh thuman phut in, a lian semsem a ma ukna leh nopsakna in mong neilo ding hi. Vanglian Topa deihluatna in hih thu hong tungsak ding hi.\n“Pasian in leitung mite hong it mahmah a hih manin a ma Tapa a um mikhempeuh si nawnlo in a hin tawntung na dingun a Tapa neihsun a hong piak dongin a hong itna, a hong lak hi.”\nTapa a Um mi kempeuh ci ahih manin lungkaak nawnlo in na sansa thu lenkip inla, Lungdambawl hun sungah lim pahtak ki puah ki-ap in. Topa in Kawlgam sungah a buhlom te kaikhawm dingin nang teekteek hong zang nuam hi.\nLaisim kempeuh tungah Lungdambawl leh Kumthak Thupha!!!!\nPrevious: Ai khua panin sin ding ~ T. Sawm Lian\nNext: ZIUSA pan Lungdambawl leh Kumthak Thuphapuak\nTedim Nai-ngan-yee (Tedim Politics)


url: =ZOGAM.COM - 2015 kum Zomi te kipumkhatnang' kalsuan zia ding\n2015 kum Zomi te kipumkhatnang' kalsuan zia ding\nZomi uleh nau a kua mah peuh,\nKum kiveiveita leh, kum hong thakkik kik ta leh ei Zomite ih kipumkhatna, khang zuahzuah tuanlo, a bang ci khong. Ahang kikum in, kipuahpha ciat ni. Thu maan thudik zong ni. Kei muhna dan zong hong kumpah kahihi. Ahoih lam inkikum ni.\nKipumkhatna leh kibatkimna (Unity and Uniformity.)\nZomite ih kisapmahmah thunih om hi. Tua te in, kipumkhatna (Unity) leh kibatkimna (Uniformity) a hihi. Hih unity leh uniformity pen kei muhdan kei saandan dung zui a kong gelh khiat hi. Midangte muhdan saandan tawh zong kibang lo ding hi. Kitel siam ni.\nEi Zomite ih kipumkhat (Unity) theihna ding Minam vai (A myota ye, Nationalism, National interests) leh Gamvai (Bitna, khantona) (Nai ngant a ye, Nation affairs; security and development) thunih bek omhi. Biakna, nai ngan ye party (Political Party), kipawlnate (Association, Union, Organization..) , te ah kipumkhat theih nading lampi/thu omlo hi. Ih khuasak zia, ihnunzia, ihhauhna, ihpilna, ihsiamna, te mun leh mual zui-in, ei Zomi te kibatkimna (Uniformity) a om thei ngei ding hilo hi.\nAhi zongin, uniformity omlo in cikmah hun in unity omthei ngeilo ding hi. Tua ahih ciang in, a kibanglopipi kawmkal pan kipumkhat na (Unity in Diversities) ihzon ihzat hong kul ding hi. Ih kibatkimlona (No uniformity) teng hemkhia in, ihkibatkimna (Uniformity) gawmin kipumkhatna (Unity) ih lam kul ta hi.\nTua ahih leh ei Zomite ih kipumkhat thei nading ih minam vai hi napi’n, bang hang in, abulpi pen ahi ih minam min ding ah kithukim, kipumkhat zolo ih hiam? (Why?) Athu ahang’ (Reason) ih zon kul hi. Mimal muhna ih sung’ ciat dinga ih kikum ding hi.\nKei muhna-ah:- No. 1. Ih minam kee te leh ih kampaute ei leh ei ki-ultung sak (Self-centered) lua ihhi kha kei tam? Ihminam kee te khat leh khat kideidan (Segregation) kisimmawh, kineu-et (Contempt) kha ih hi kei tam? Pawlbawllo (Rejection) kha ihhi kei tam? Tua ban ah ih Zopau sang’ ei miman kee kampau zang nuam zaw sese ihhi kei tam? Ka na cici hi. 2013 kum census lai ka et ciangin a result bang hong ciding cih kithei nailopi in, eite khat leh khat kisel in, ih kitawng zawzen hi. Gtn: Chin code sungah Code No. nei minamkee (Sihzang, Saizang Khuano, Zo..) tampi ommahtase leh Zote bangin (Kei zong Zote ka hihi.) Ko code nambat 421 nei ung, ko pu Zo suante hi ung, no “Sim” te’n ka min uh “Zo” hong deihgawh in “Zomi” a ci hi uhteh ci-in, code nambat “914” “Zomi” cih ding utlo bekthamlo in, Code No. 421 Zo ah hong kigawm un cihi. Tua in minam kee ki ultungsakna (Self-centered) ahihi. Tua mah bangin hih ZIUSA te’n “Zomi” vai tawh kisai video campaign a’pai nate en leng Zo Baptist Church a hizong in UZO ah hi zong in te ah va pai aa, holina or kilawmtana (Dialogue or Fellowship) ki neivetlo zel kawikawi hi. Tua in kideidanna (Segregation) ki pawlbawllohna (Rejection) nahizel kawikawi hi.\nIh baangkuasung, ih innsung pet-mah longaal-ah, Zopau zang ciat leng. Mipi kikaihkhopna ah, ih minamkee pau ciat ih zatnop ciangin hemlam sinthu vive tawh a’kiho, a’kikhawl ihihi. Gtn: Ganesh bang a minam in Gurkha te hi. A hihhang ei Zopau tawh pau bek thamlo, ih Zola ngumngek teng bang sut thei mawk ahih ciang in, en zong itpah, ngaipah in kipumkhat theipah hihang. A mau unau bang ih ZCD sumkeempi leh EC member bangin ih tel pah hi. Hih thute ih nusiat maateng cikmah hun in ih kipumkhat zo ngei kei ding hi.\nNo. 2. A hithei khempeuh ah Kibatkimna (Uniformity) ihzon or ihzat kul hi. Gtn; Ih Zopuan bang en leng nam tampi (3 leh 4 bang) bang pha pah mawk hi. Mi namdang te’n na Zopuan or Zominampuan (National Costume) uh koi pen aa hia? hong cih leh koipen na kawk tam? Tangciin tawh kikhui pen maw? or Puandum tawh ki khui pen maw? or Tualpuan tung aa ciangkawi kikha (Dr. Suan Za Dong’ Designed, Chin U See te’n Zopuan ding aa’ officially a’ kipsak pen) pen na kawk tam? Ih sanggam ih Zomi pih Haka, Falam te’n khat bek nei hi ei!\nZopuan/Zominampuan nih leh thum om theilo. Khat ih tel kul. Tangciin tawh kikhui puan pen, Biakna sia te ahih leh a siapi zaw deuh teng, lasak siam minthang teng, Dr. suang zaw deuh teng, mi thupi minthang zawdeuh, Zomi te kikhopkhawpna khat peuh ah mipi tawh kimaingat aa, hong lehtut teng bek pian ii silh ngam ahihi. Kei bang va silh kha leng “e mawkmawk zaw zen” hong kici pah ding hi. Zomi sungah mi deinih (Class) a khen puan hi aa, Zopuan/Zominampuan in kizang theilo hi. Kei hing a’ ki ci ngam zaw deuh te silh ngam bek puan pen minampuan suak thei ngeilo ding hi. Tua ahih ciangin Zomi namni cih khawngah, ih ki uniform theih nadingin, kua man’ “Tangciin” ih silh loding hong thupi ding hi. Zong ih khui sak nawnlo ding thupi hi. (Zuu nek kha’am zaw ding maw? zuu huan man zaw ding?) Puandum lah numei te Zopuan/Zominampuan hi ci leng, minampuan dingin “Coat” khawng aa khui mawkmawk ding hi nawnlo hi. Dr. Suan Za Dong’ designed pen mah zat lel ding ahihi. Mi pawlkhat in, tu aa atung a teng lah zangvetlo in, cikmah hun aa, a kizang ngeilo a ngawng ah “Puanlaisan” bekneu (Scarf) khat khai niang’nuang se hi. Tua zong zopuan hilo. “Puanlaisan” ih zat nop vet leh lah ihpu ihpa te zatdan in ih liangko ah vet ni, tua in pi’salvai (Manliness) a hihi.\nIh dialkhiip ding zong kibang sak ni. (Kawl te in nai dial a khiim uhhi. Khamtung mite in saihaa dial a khiim uh hi. Zola simbu sung pan kila) “Saiha dial” dialkaang (White Turban) a cih na ahihi. Mawzaa khau tawh kiphan lukhu gial peuh khuk mawkmawk ding hilo hi.\nNgeina (Culture) lam zong puahphat ding tamlai lua dinghy kikum toto lai ni.\nNo. 3. Zomi te sihna nopna ah kikhawlkhawm in, Pasian bia khawm leeng, ih labu (Hymn Book) zat zong kibanglo in ih lasak nop thei mahmahlo hi. Ih kipumkhatna zong bei cikcik sak hi. Tua ahih ciangin ZBC labu (Hymn book) mah zangh lel ni. ZCLS te puah kik zong anaa na (Kawlpau aanaa) tawh zatsak sak kul nawn kei. Ki uniform ta ni!\nKikum toto lai ni.\n(405) 409 0536


url: =USA, Tulsa pan Tg. Chiau Za Mung (Muallum, Naulak) in hong nusia :: ZOMI DAILY\nposted on 7 December 2018 at 2:05 pm Lomkholna: Dahpihna, News, Zomi\nDahpihna Lai Tg. Chiau Za Mung DAHPIHNA LAI(CONDOLENCE LETTER) Zomi Innkuan USA, Inc.\nMangpha Tg.Chiau Za Mung, Naulak Beh, Kum 34: Muallum Khuami Tulsa, OK USA ateng Tg. Chiau Za Mung in abeisa December 05,2018 in lung tang dam lohna tawh ongnusia cihthu izaakmanin ZIUSA kipawlna mintawh nakpitakin kidahpih kilainatpih hi.\nTg.Za Mung pen abeisa 2012 kumin Pasian lamhonsakna tawh USA ongtung ahihi.Tg. Mung pen Tulsa khuapi bulphuh Zomite kipawlkhopna Zomi Innkuan Oklahoma ah active member kician khat leh USA gamsung Zomite sihna vaiah luang kiphamzawh nading a akivaihawm ZIUSA Genvai ah 10/31/2018 (GV04476) akipan ni (35) active member khat ahih manin thukhun zuiin (25%) Death Benefit $3000 kipiakhia dinga paakkual $150 man khattawh zong mangpha khakna kinei ding hi.\nTg.Za Mung tawh Memorial service hunzatkhop ding pen ong tungding Friday 12/07/2018, 4:00pm to 5:00pm hun-in Kingdom Hall of Jahovah Witnesses 4747 S,Vancouver Ave Tulsa,OK 74107 ah Jehovah Church makaihna tawh hehnep hunbawlkhopna kinei ding,Visiting 5:00pm to 8:00pm Schaudt’s Tulsa Funeral Service 5757 S Memorial Dr,Tulsa,Ok 74145 ah hant kineidinghi.\nTg.Za Mung ong nusiatna hanga adahakap sangam tanau meltheih khuapih tuipih beh leh phung akuamakhempeuh I biak Pasian in a makiangpana ongpai khasiangtho in ong hehnem tek henla aluang khituite ong nulsakin lungnop tawldamna ong guat kimciat nading ZIUSA kipawlna in thu kingetpih hi.\n1706 8th Ave, Apt.304 Oakland CA 94606\nPrevious: Lungdambawl thupuak: Lungdambawl ni ihcih?\nNext: Zomi khangnote in khanghamsate kihtak, zahtakna siam hetlo hi


url: =4. Atalante DS 1\t 7 27\n5. Kidang DS 3\t 10 27


url: =Ahaute’n anutek, apatek, Nursing Home ah koih uh ~ Hau Za Cin :: ZOMI DAILY\nposted on 9 May 2015 at 9:25 am Lomkholna: Article, Hauzacin, TuunlehZua\nA khangto minamte tuak thu a gen sawm ka hi hi. Khatvei, Singapore ah Zomi makai ngei lawm Vungh Suan Mang in, “Inn lam pan hong kikhak video editing ka bawl leh, a mipi pen naupang leh pitek putek vive himawk, khasiat huai,” hong ci hi.\n1990 kim pawl pan China te nakpi takin hong khantoh uh ciang a gam sung vuah nasep ding Mautam zusa bangin hong puanga, khangno thahat laisiam khempeuh ‘Sial ek denkek’ i cih bangin sak leh khangah kidenna uh hi. Nasep omna peuh ah pai in inn ah nu tek, pa tek te kem manlo, khoi manlo, sum leh pai bek khak ziau, inn leisak ziau cih bangin om uh hi. Tua bang ahih zawh uh kum 20 bang hong pai khit ciang a khasiat huai dinmun pawlkhat tung kiukiu ta uh hi.\nChina gam bup 12.5% or 167 million pen picing kum 60 tunglam hi uh hi. (Zomi pen 1 million in i kisim leh, ei zah 167 pha cihna). Hih banga a paitoh zel leh tuzawh kum 40 ciang, by 2050 ciangin 30%, seh thum suah sehkhat pen upa kum 60 tunglam hi ding ci uh hi.\nA tate uh nasep hoih nei in, pawlkhat bang gamdang tung in nasep hoih ngah uh a, sum tampipi sang in nuamtak in om uh hi. A nu apa adingin inn hoih pipi leisak in, a kem ding numeino khawng tawh koih uh hi. Ahi zongin a khasiat huai khat ah, a nutek, a patek uh pen lungnuam, lungkim theilo uh a, a tate mah uh ngai, a innkuanpihte mah uh phawkzaw uh hi. “Inn hoih pi sungah ko nupa pitek putek bek nuamtak ka ten uh hang, ka tate uh, ka tute uh ka mu ngei kei uh a, lungzuang in ka khuadakdak uh hi,” ci uh hi. A mi mahmah omkhawm, tengkhawm ding cih a teek a huaite lunggulh hih tuak hi.\nChina te ngeina ah, “Tapa ka neih pen kei hong kem, hong khoi ding ka cih hi,” ci uh a, tapa neih thupisak mahmah uh hi. Ahi zongin tu hun laitak, a tapa te uh a nu leh pa muh batloh gamdang ah om a, nisim in a kiho, a kithuza uh zong amau tawh omkhawmlo, tengkhawmlo uh ahih manin lungzuang khuangai in om uh hi.\nTua pen China economic lamah nakpi in a khantohna hanga piang thu ahi hi.\nTate’n zong nu leh pa kem nuam ta mah leh, kem manlo, kem theilo uh hi. A sepna company ah competition sanglua, manlah lua, hun neilo uh ahih manin a tek a huai khoi manlo uh hi. A mau utthu tawh a nusia cip uh hilo hi, tulai nasepzia tawh kituak nawnlo hizaw hi. Hau ding, ne ding, sem ding, i ut leh tua bang a kul hi, ci mawk uh hi.\nChina gambup ah Teek Inn (Elder Care or Nursing Home) pen 40,000 om a, lupna 2.6 million om hi. Kumpi a leh mimal bawl kigawm hi a, ahi zongin kicing nai deksuailo hi. Nursing Home ah koih ding a ut, a kikoih ut zah pen 8 million hizen hi. Khuapi hi in, khuata hita leh Nusing Home om kawkawi a, kicing nai tuanlo hi. (Business i va bawl mai diam?). Ahang pen kumkhat in mihing 800,000 sanga tamzaw kum 60 cing den uh hi. Kumkhat in upa lakh 8 ta kibehlap cihna hi.\nChina te pen leitungah “innkuan” a thupi sim mahmah lai pawl a kingaihsun hi a, mimal suahtakna sangin innkuan kikholhna a thupi sim gam leh minam ahi hi. NBA star Yao Ming, Houston Rockets pa bang zong newsmen ten, “Night club na hawh zel hiam?” ciin a dot uh leh, “Hawh leng ka nu in ka bil pan hong khai ding hi,” ci hi. Tua zah in a nu lau, zahtak lai hi.\nLeitunga Basket Ball kimawl lak ah sangpen Chinese pa naleng in family value thupi sim mahmah lai hi. Ahi zongin tu hun ciang nu leh pa kep ding sangin amau career ding, amau milian suah ding thupi ngaihsutzawkna lian deuhdeuh hi. Tua manin pitek, putek te lungsim ah, “emptiness” (thawmhauna, khuangaihna) lian mahmah hi. Tua manin “empty nest” ah a teeng bangin kingaihsun uh hi.\nLungzuang khuangai a nuntak sangin sih baih a tel tampi omta hi. Tua pen a kumkum in khanga, kumpi leh NGO te in lung himawh mahmah hi. Kuamah in hong kemlo, kuamah in hong phawklo, kuamah in hong it nawnlo cih lungsim lian deuhdeuh hi. Tua manin bangmah sem zo nawnlo in ka nuntak pen ka inn kuanpihte, ka tate tungah vangik a guan hi ing, cih ngaihsutna lian semsem hi ci uh hi. “Yang er fang lao” (Chinese) meaning “raise a son to provide in old age” (English) (tapa in nu leh pa a teek ciang vak ding” cih pen thupi sim nawnlo deuhdeuh ta uh! Hm…\nNursing Home te ah a kem ding kila napi siamna bangmah neilo naukem bang hilel uh ahih manin a tek luat, amau leh amau zun leh ek a nawn theih nawnloh uh ciang Nursing Home te in a inn vuah kha kik uh hi. Tua lai ah a kem ding dang om tuan kei leh… hmm… Tua manin China ah innteng (maid) tampi kila ziahziah a, Philipines pan lut ziahziah uh hi. Ahi zongn medical training neivetlo uh ahih manin nau eksiak bang bek hilel uh hi. Bangcih tuan ding, a dang om lo hiven!!\nSum hau leh company pawlkhat in tua bang Nursing Home pan in a kum sim in mi kibehlap napi kicing zo nai mahmahlo a, business hoih mahmah hi ci deep lai uh hi. Red Cross nangawn in a hanciampih hangin kicingzo nai mahmahlo a, nasep ding tampi omlai hi.\nA khangto gam leh a khangto minamte zong a khantoh man uh (cost) na om kawikawi mawk e. Khantoh zong mate? Hau Za Cin\nPrevious: Pate Ni leh Nuteek, Pateek ~ Hang Khan Lian\nNext: Dimno’ Nu laikhak – 5\nSingapore ah Myanmar Maid khat innteekpa’n buan ahih manin kum 13 thongkia ~ ZD\nIndia gamsung aom Doctors te’n pasal luzangbawk golpikhat atkhiatsak


url: =Nadin Mai introduces Present Tense - Present Tense - Highball.TV - Film Festival Streaming Site\nA huge, over-towering hangar is opened. The static camera is positioned at a distance, so that the full grandeur of the hangar and si...\nPresent Tense • 3m 54s


url: =Good news! ZGF kiphuan dekdek ta! :: ZOMI DAILY\nposted on 12 June 2016 at 8:49 am Lomkholna: News, Zomi\nTuni 2016kum June kha 11 ni, Kawlpi aa teng Pu Gin Heh Lian i ngimna Zogam Ginhehlian Foundation tawh kisai a lunglut mahmah leh mailam ah Zomi te ih kipumkhat nang lunggulhna tawh tuni Dr. Cin Hen Thang, Dental Surgeon, Kalay general hospital; Health officer, ( Kalay University ) in Pu Hehlian tawh kimuh khopna nei in,\n1. Pu Henlian in Zogam Ginhehlian Foundation ( ZGF ) ih phuat sawmpen sumngah nading ka ngimna hi lo in Zomite ka it ngiatna tawh ka geel hi cih ong genkhia hi.\n2. Ka sihkhit ciang in minamdang ten Zomi te ong simmawh hetloh nang leh hih Foundation ongmuh uh ciang in Zomi te mipi in ong theihnang, Lasak siam kidemna cihte, Kidemna tuamtuam te bawl in letsong piakna ( Award ) ih neihzawh nang cihte, Mizawng genthei mahmah khat lai a pil mahmah leh ih pattah zawhnang cihte ka ngimna hi ci in ong genkhia hi.\n3. Inn khaan ( Rooms ) te kong zawh ciang in kikupna nei in thungetna tawh apni in zumkhaan khawng zong nei in hunbit aa sem khat leh General Secretary khat koih ding in media khat zong nei in mi idea ong piak bangbang letkhan in, a hoihteng zang ding hihang aa sazian hoihtak bawl ding cih ka geelna hi cih tuni in ong genkhia hi.\n4. Mailam ah Zomi sungah Numei te leh naupang te a pilna tawh kizui in a mau tawh kituak mun a ngah nang cihzong ka ngimna hi cih ong gen khiahi. Gentehna in Numei a pil mahmah khat pen numei hilel ee cih omlo aa lapsang nang cihte hi. Anbuuk sungbek ah nitum lo aa MP cihte ah zong ong kihel tohnang.\n5. Tutung innlam zawhsiang lianteh kipat sawmpah hang cih onggen khiahi. ( 2016 kum bei ma limlim kipat sawmhi ) Tua hun ciang in ZYA cihte leh Zomi kipawlna tuamtuam tengtawh kipawl khawm in zum honna neiding hihang cih ong gen khia hi.\nPrevious: Judson’ Sawlbawk Kawlgam ah kuangkuang lai ~ Dr. Pau Khan En\nNext: God’s Timing ~ Kham Khan Khai\nSingapore pan Thailand zuanin aleng vanleng sungah Bomb om ci’n ki lauthawngsak


url: = Super Sex Porn XNXX DE VANESSA LUNA ANAL 2015 Imageh Page 1\nSuper Sex Porn XNXX DE VANESSA LUNA ANAL 2015 Imageh Page 1\nImageh Luna'S Cam Busty Latina Model Luna Favorite Pictures Luna'S Cam\nImageh Luna'S Cam Latina Teen Virgin Luna Oils Up In The Kitchen Luna'S Cam\nImageh Luna'S Cam Luna In Her Sexy One Piece Swimsuit - Altho Not For Long! See All Those Splendid Curves Luna'S Cam\nImageh Luna'S Cam Luna Bursting Out Of A Tight Black Bikini Luna'S Cam\nImageh Luna'S Cam Sexy Blue Underwear And Lots Of Denim As Luna Does Jeans! Luna'S Cam\nImageh Luna'S Cam Luna Shakes Her Tight Latina Ass In This Revealing Set Luna'S Cam\nImageh Luna'S Cam Luna Cooling Off With A Cold Shower Luna'S Cam


url: =Ezra 6 | Siantongluan\nTua ciangin Kumpi Darias in thu pia a, Babylon khua sunga lai manphate a kisenna innte sung kizong hi.\nAhi zongin Babylon khua sungah na omlo a, Media gamsung kumpi khuapi Ekbatana-ah laizial khat kimu a, tua sungah hih a nuai-a bangin a kiciamteh kimu hi:\n"Kumpi Sairas kum khatna kumin Jerusalem khua-a Pasian biakinn tawh kisai-in kumpipa in thu pia hi: Biakna kipia-in meihal biakna a kipaipihna munah biakinn lamsak kik un. A sanna pi sawmkua, a vai pi sawmkua mah hi ding a,\na kawm pen suang thuap thum leh sing thuap khat tawh a kibawl, thuap li hi ding hi. Hih sum beinate ahih leh kumpi sum panin kipia ding hi.\nNebukhadnezzar in Jerusalem biakinn panin lakhia-in Babylon-ah a hong tunpih Pasian biakinn sunga om kham leh ngun tawh kibawl umlebeelte zong kipiakik ding hi. Tuate khempeuh Jerusalem biakinn-ah kipuakik ding a, Pasian biakinn sunga a omna mun mun ciatah kikoihkik ding hi," ci-in kigelh hi.\nTua ciangin Kumpi Darias in hih bangin thu a pia hi: "Tu-in Eufratis Gungal gam a uk Tattenai, Shetharbozenai, leh Eufratis Gungal gamsung a vaan na lawmte, tua mun panin na kihemkhia ding uh hi.\nJudah mi a ukpa leh a upate in hih Pasian biakinn a lamkik theihna dingun na tuaci omsak ding uh hi. Ama mun ngei mahah a biakinn lamsak kik un.\nHih a kigen Pasian biakinn a kilamkik theihna dingin hih Judah upate-a dingin na hih dingte uh zong thu kong pia hi. Hih nasepna a mawk khawllohna dingin, Eufratis Gungal gamsung panin a kingah siahte ahi kumpi sum sung panin beina khempeuh a cingin kipia ding hi.\nVantung Pasian tungah meihal biakna-in piak dingin a kisam khempeuh - bawngtalnote, tuutalte, ahih kei leh tuunote na pia ding uh a, Jerusalem-a siampite hong ngetna bangin mangbuh, ci, leenggahzu, ahih kei leh sathaute, kitasam loin nisimin amaute tungah piasak un.\nTua hi leh amaute in vantung Pasian tungah a namtui biaknate pia-in kumpipa leh a tapate nuntakna ding thu hong ngetsak thei ding uh hi.\nTua thamloin, mi khatpeuh in hih thupiakna a siatsak leh ama inn panin a innkam khat kidawhkhiat sakin tua tungah amah kihen cipin kisatgawp ding a, tua banah a inn zong a kisuksiatna ding thu kong pia thuah lai hi.\nHih ka thupiakna a siasak nuam, Jerusalem-a Pasian biakinn a susia nuam kumpi khatpeuh ahi a, mi khatpeuh ahi zongin a om leh, ama min omna dinga tua mun a bawl Pasian in tua mipa lawnthal ta hen. Keimah Darias in thu kong pia hi. Ka thupiak bang teekteekin sep ding ahi hi," a ci hi.\nTua ciangin Kumpi Darias in amaute tungah a thupiak bang teekteekin Eufratis Gungal gamsung a uksawn Tattenai, Shetharbozenai, leh a lawmte in sem uh hi.\nTua hi a, kamsang Haggai leh Iddo suan Zekhariah thugenna hangin Judah upate in a biakinn lam uh zom suakin mavang uh hi. Israel Pasian sawlna leh Persia kumpi Sairas leh Darias leh Artakzaksis-te thupiakna tawh amaute in a biakinn lam uh a zo uh hi.\nTua hi a, Kumpi Darias kum gukna, Adar kha a ni sawmlethum ni-in a biakinn kizo hi.\nTua ciangin Israel mite, siampite, Levi mite, leh sal a suaksa a hong ciahkik mi khempeuh in lungdamna lianpi tawh Pasian biakinn apna a bawl uh hi.\nAmaute in Pasian biakinn apna-in bawngtal za khat, tuutal za nih, leh tuuno za li go uh a, mawhna hanga biakna dingin Israel-te khempeuh-a dingin a minam phazah tawh kizui-in keeltal sawmlenih a pia uh hi.\nTua ciangin Moses laibu sungah a kigelh bangin Jerusalem-a Pasian nasepna dingin siampite amau panmun ngei-ah pangsak uh a, Levi mite amau nasepna ngei-ah a semsak kik uh hi.\nA kha masa a ni sawmleli ni-in sal a suaksa a hong ciahkik mite in Paisan Pawi a bawl uh hi.\nSiampite leh Levi mite a vekpi-un kisiansuah khin uh a, a vekpi-un zehsiang khin uh hi. Tua hi a, amaute in sal suaksa a hong ciahkik khempeuh-a ding, a siampipihte uh leh amau mahmah-a dingin Paisan tuuno a go uh hi.\nSalsuahna panin a hong ciahkik Israel-te leh Israel Pasian, Topa a bia dingin tua gama midang tengte leh a nitna uh pan amau leh amau a kihemkhia tawm mite khempeuh in tua Paisan Pawi an a ne uh hi.\nTua hi a, amaute in lungdamna tawh ni sagih sung silngo sawhloh anlum pawi a bawl uh hi. Bang hang hiam cih leh amau lungdamna ding a om theihna dingin Topa in Assiria kumpipa lungsim amau tungah a nuam dingin a bawlsak hi. Tua ahih manin Israel Pasian ahi Pasian biakinn a sepna uhah kumpipa in amaute a huh hi.